
kertoo  millainen  olet  -  vai  kertooko? 


13.1 


Onko  aistien  ulkopuolinen 
kommunikointi  vihdoinkin  todistettu? 


Parapsykologit  ovat  aina  silloin  tällöin  esittäneet  koetuloksia,  joita  on  pidetty  lopullisina 
todisteina  normaalien  aistien  ulkopuolisen  kommunikoinnin  olemassaololle.  Yksi  toisensa 
jälkeen  nämä  tulokset  ovat  osoittautuneet  kelvottomsiksi.  Alkuperäistä  aineistoa  ei  ole  ollut 
saatavilla,  koejärjestely  on  dokumentoitu  puutteellisesti  tai  pahimmassa  tapauksessa  tuloksia  on 
jopa  tahallisesti  vääristelty.  Ei  ihme,  että  epätieteelliset  kokeet  ovat  turhauttaneet  skeptikolta. 

Viime  vuosina  parapsykologit  ja  skeptikot  ovat  onneksi  pystyneet  hioman  lähestymään  toisi¬ 
aan  ja  sopimaan  yhteisistä  pelisäännöistä.  Parapsykologian  tutkija  Charles  Honorton  on  saanut 
mainetta  ganzfeld-ko\<.e\\\aa.n,  jotka  ovat  toistaiseksi  vakuuttavimpia  todisteita  uuden  kommunikoin¬ 
titavan  puolesta.  Näissä  kokeissa  normaalien  aistien  avulla  saatavat  ärsykkeet  pyritään  eliminoi¬ 
maan  mahdollisimman  tarkkaan,  jolloin  toistaiseksi  tuntematonta  tietä  vastaanotettu  tioikkokin 
signaali  on  mahdollista  havaita. 

Honortonin  väittely  skeptikko  Ray  Hymanin  kanssa  on  johtanut  järjestelyyn,  jossa  aikaisem¬ 
pien  kokeiden  vikoja  on  pyritty  korjaamaan.  Honortonin  kokeiden  perusteella  vaikuttaisi,  että  jotakin 
ehkä  sittenkin  on  olemassa.  Mikäli  Ilmiö  on  todellinen,  löytö  on  mullistava. 


Onko  skeptikoiden  siis  aika  ripustaa  hampaat  naulaan?  Ei  suinkaan  Jos  uusi  ilmiöön  todella 
löydetty,  sitä  on  ryhdyttävä  innokkaasti  tutkimaan.  Ja  nimenomaan  skeptikkojen  ansiota¬ 
han  on,  että  koejärjestelyissä  on  pääsky  niin  pitkälle,  ettei  tuloksia  voi  ohittaa  viittaamalla 


tunarointiin  tai  huijaukseen. 

Mutta  eivät  Honortoninkaan  tulokset  ole  täysin  ongelmattomia.  Kokeet  on  kuitenkin  suunniteltu 
niin,  että  niitä  voidaan  toistaa  kohtuullisella  vaivalla.  Useita  uusia  tutkimuksia  onkin  jo  käynnissä. 
Jos  nämäkin  kokeet  antavat  positiivisia  tuloksia,  ilmiiöön  on  syytä  suhtautua  vakavasti.  Silti  on 
muistettava,  että  poikkeuksellisten  väitteiden  todisteeksi  tarvitaan  poikkeuksellisen  vakuuttavaa 
aineistoa.  Joka  tapauksessa  parapsykologian  tutkimus  on  nyt  kohonnut  aikaisempaa  ticteeliisem- 


mälle  tasolle.  Honortonin  ja  Hyrnnnin  lisäksi  tähän  on  merkittävästi  vaikuttanut  Edinburgiiin 
yliopiston  professori  Robert  Morris,  jonka  kanssa  Honorton  aloitti  yhteistyön  viime  vuonna. 

Parapsykologian  suuri  menetys  oli,  että  Honorton  kuoli  viime  syksynä  vain  46  vuotiaana 
kesken  näiden  tavattoman  kiinnostavien  kokeidensa.  Julkaisemm.e  tässä  numerossa 
Honortonin  ystävän  Susan  Blackmoren  hänestä  kirjoittaman  muistokirjoituksen. 
Tarkkaavaisimmat  lukijat  ovat  jo  ehkä  ruvenneet  ihmettelemään,  miksi  J^Acyj/Äo/rpäätoimlttaja 


vaihtuu  niin  taajaan.  Tämä  ei  suinkaan  johdu  yhdistyksen  sisäisistä  erimielisyyksistä,  vaon  käytän¬ 
nön  syistä.  Meillä  kaikilla  kun  on  tämän  harrastuksen  ohella  leipätyökin  hoidettavana.  Keväällä 
vasta  valittu  päätoimittaja  Karlo  Kauko  ilmoitti  rriuuttavonsa  ulkomaille.  Minä  taas  olen  juuri 
palannut  kahden  vuoden  komennukselta  Kanarialle.  Koska  olen  ollut  tämän  lehden  kanssa 
tekemisissä  ennenkin,  se  sälytettiin  taas  minun  niskoilleni. 


Hannu  Karttunen 


päätonnittaja 

Nostradamuksen  tulkit 


Karlo  Kauko 

Ranskalainen  ennustaja,  astrologi  ja  lääkäri 
Michel  de  Nostradame  kirjoitti  1500-luvulla  kt/o- 
s/s<3o!3/-runokokoelman,  jota  monet  ennustuksiin 
uskovat  pitävät  vieläkin  vankkumattomana  todis¬ 
teena  selvännäkijän  kykyjen  olemassa  olosta. 
Teos  vilisee  astrologisia  ja  muita  symboleja,  joista 
asiaanvihkiytymätön  lukija  ei  ymmärrä  juuri  mi¬ 
tään. 

Onneksi  maallikon  ei  ole  aikoihin  tarvinnut 
tulkita  ennustajan  outoja  kielikuvia  omin  päin. 
Nostradamen  eli  Nostradamuksen  ennustuksista 
on  kirjoitettu  hyllymetreittäin  kirjoja,  joissa  Vuosi¬ 
satojen  on  taidokkaasti  yhdistetty  1500-lu- 

vun  ja  kirjoittajan  oman  aikakauden  välisiin  tapah¬ 
tumiin. 

Kuinka  luotettavia  johtopäätöksiä  tulevista 
ajoista  voi  Nostradamuksen  kirjoitusten  pohjalta 
tehdä?  Paras  tapa  ottaa  se  selville  on  perehtyä 
takavuosien  Nostradamus-kirjallisuuteen. 

Vuosisatamme  alkupuolella  vaikutti  tanska¬ 
lainen  Nostradamus-tuntija  Billenstein,  jolta  mo¬ 
net  alan  pohjoismaiset  harrastajat  saivat  vaikuttei¬ 
ta.  Selkeimmin  Billensteinia  siteeraa  Pekka  Er- 
vast,  jonka  vuosina  1923  pitämistä  esiteimistä 
kootun  teoksenHos\.raAamus\a  Cagliostro  Ruu- 
suristin  kirjaseura  julkaisi  1961. 


Ervastin  mukaan  Billenstein  ennusti  Nostra- 
dameen  nojautuen,  että  Ranska  häviää  suurso¬ 
dan  joko  vuonna  1 925  tai  1 943-1 944.  Sodan  jäl¬ 
keen  Pariisi  olisi  raunioina  ja  Ranskassa  pystyte¬ 
tään  uusi  keisarikunta.  Vuonna  1 982  tapahtuu  Na¬ 
poleonin  kaltaisen  Antikristuksen  valtaannousu 
jossain  Euroopan  maassa.  Epäselväksi  jää,  missä 
maassa  Antikristus  anastaa  vallan.  Ervast  tosin 
pitää  tätä  vuosilukua  hiukan  liian  aikaisena  ja  pää¬ 
tyy  esittämään  2000-luvun  alkupuolta. 

Ervastin  mukaan  Billenstein  oli  niitä  harvoja 
Nostradamus-tulkitsijoita,  jotka  eivät  ole  avoimen 
antisemitistisiä.  Juutalaisvastaisuus  tuntuu  muu¬ 
toinkin  myöhemmin  kadonneen  Nostradamuksen 
ympäriltä,  joka  itsekin  oli  osittain  juutalaista  synty¬ 
perää. 

Myös  ruotsalaisen  Georg  Ljungströmin  kir¬ 
jassa  on  sekä  vaikutteita  että  suoria  viittauksia 
Billensteiniin.  Käsiini  osui  vuoden  1959  suo¬ 
mennoksen  uusintapainos  vuodelta  1 976,  jossa  el 
valitettavasti  mainita  alkuperäisteoksen  jul- 
kaisuvuotta.  Sisällöstä  päätellen  Ljungström  on 
kirjoittanut  kirjansa  ensimmäisen  maailmansodan 
aikana,  jonka  kirjassa  kerrotaan  päättyvän  vasta 
vuonna  1942.  Ljungströmin  mukaan  sodan  jäl¬ 
keen,  1944,  Ranskasta  tulee  kuningaskunta.  Eng- 

lännin  suurvalta-asema  romahtaa  osin  Irlannin- 
selkkausten  vuoksi,  osin  Italian  ja  Espanjan  hyö¬ 
kättyä  sen  kimppuun  kiistassa  Välimeren  herruu¬ 
desta.  Kirjan  mukaan  Venäjä  tulee  pysymään 
2000-luvulle  saakka  heikkouden  ja  hajaannuksen 
tilassa.  Katolisen  kirkon  valta-aseman  Ljungström 
ennusti  laajenevan  sodan  jälkeen  myös  Euroopan 
protestanttisiin  maihin  ja  Venäjälle. 

Yhden  tapahtuman  Ljungström  onnistui  en¬ 
nustamaan  kohdalleen.  Britannian  ja  Ranskan 
siirtomaaimperiumien  hän  sanoi  luhistuvan  muu¬ 
tamassa  vuosikymmenessä,  mikä  tapahtuikin. 
Ljungströmin  mukaan  vuodesta  1942  alkaneen 
rauhanjakson  päättää  siirtomaaherruudesta  it¬ 
senäistyneiden  islamilaisten  maiden  ja  Euroopan 
välinen  sota,  joka  alkaa  ehkä  vuonna  1982  arabi¬ 
en  hyökätessä  Eurooppaan. 

A.L.  Hintikka  julkaisi  1928  kirjan  Ikuisen  kau¬ 
pungin  vaikutelmien  vallassa.  Teoksessa  on  usei¬ 
ta  Hintikan  matkojen  inspiroimia  esseitä,  jotka  kä¬ 
sittelevät  etenkin  Italian  henkistä  ilmapiiriä  fascis- 
tivallan  varhaisvuosina.  Kirjassa  on  myös  Nostra- 
damusta  käsittelevä  luku,  johon  sisältyy  muutamia 
ennustuksia.  Ljungströmin  ennustama  siirtomaa¬ 
vallan  tuhoutuminen  ajoittuu  Hintikan  mukaan 
vuosiin  1 925-1 945.  Hän  ennustaa  katolisen  kirkon 
mahdin  leviävän  koko  Eurooppaan,  ja  tämän  val¬ 
lan  piti  hänen  mukaansa  olla  paitsi  uskonnollista 
myös  poliittista.  Bolshevikkien  hän  ennustaa  ku¬ 
kistuvan  "jonkin  ajan  kuluttua",  ja  vasta  sen  jäl¬ 
keen  alkaa  Venäjän  satavuotinen  heikkouden 
aika. 

Näissä  kolmessa  teoksessa  on  vahvojen  Bil- 
lenstein-vaikutteiden  lisäksi  yhteistä  se,  että  niissä 
tulevaisuutta  koskevat  ennustukset  saavat  melko 
vähän  palstatilaa.  Kirjoittajat  vertaavat  etupäässä 
Vuosisatojen  ennustuksia  1500-luvun  lopun  ja 
1920-luvun  alun  välisen  ajan  tapahtumiin. 


"Kirkon  valta  hukkuu  mereen 
Arabian  ruhtinaan  edessä  kun 
Mars,  Aurinko  ja  Venus  seisovat 
yhdessä  Leijonassa.  Persian  yli 
saapuu  miljoonittain  joukkoja, 
todellinen  käärme  hyökkää 
Bysantissa  ja  Egyptissä. " 
(Nostradamus.  Käännös  K.  K.) 

Lee  McCann 

Toisen  maailmansodan  ollessa  kiivaimmillaan  Lee 
McCann  julkaisi  yksityiskohtaisen  Nostradamus- 
elämäkerran  Nostradamus,  the  Man  who  Saw 
Through  Time,  jonka  ruotsinnos  löytyy  Pasilan 
pääkirjaston  kellarista.  Kirjan  tekstin  seassa,  ja 
etenkin  loppupuolen  erillisessä  luvussa,  on  myös 
tulkittu  Vuosisatoja.  Tosin  suurin  osa  tulkinnasta 
käsittelee  eri  säkeiden  yhteensopivuutta  mennei¬ 
den  tapahtumien  kanssa.  McCann  esittää  kuiten¬ 
kin  kirjansa  lopussa  joitain  varovaisia  ja  osin  tul- 
kinnanvaraisiakin  arvioita  käynnissä  olleen  sodan 
tulevista  vaiheista  ja  sen  jälkeisestä  maailmasta. 

Yksi  McCannin  ennustuksista  osui  melko  hy¬ 
vin  kohdalleen.  Hän  ennusti,  että  Ranska  vapau¬ 
tuisi  saksalaismiehityksestä  vuonna  1944jaakse- 
livallat  kärsisivät  tappion,  jota  ilman  tosin  Ranskan 
vapautumistakaan  olisi  tuskin  voinut  tapahtua. 

McCannin  mukaan  toisen  maailmansodan 
loppuvaiheiden  keskeisenä  hahmona  tuli  olemaan 
Bourboneista  polveutuva  Ranskan  kuningas  Hen¬ 
rik  V,  jonka  johdolla  Ranska  vapautetaan 
sotilaallisesti.  Etenkin  maaliskuuta  1944  McCann 
piti  tärkeänä  sodan  käännekohtana.  Vuoteen 
1947  ajoittuvassa  kahakassa,  jossa  myös  Espan¬ 
jan  Franco  on  osallisena,  Henrik  V  joukkoineen 
saa  itsensä  Mussolinin  vangikseen.  Espanjan  ku¬ 
ninkaaksi  nousee  Henrik  V:n  ystävä  ja  liittolainen. 

Hitler  kukistuu  saksalaisten  syöstessä  hänet  val¬ 
lasta.  Rauha  palaa  McCannin  mukaan  Euroop¬ 
paan  1950-luvun  alussa. 

McCann  esitti  myös  uskonnollista  elämää 
koskevan  ennustuksen.  Melko  pian  sodan  päät¬ 
tymisen  jälkeen,  tai  ehkä  jopa  sen  aikana,  löyde¬ 
tään  pyhimyksen  hauta  varhaiskristilliseltä  ajalta. 
Hänen  mukaansa  haudan  ja  siitä  löytyneiden  lui¬ 
den  ympärille  syntyisi  uusi  uskonnollinen  kultti. 

Myös  McCann  ennustaa  Aasiasta  ja  Afrikasta 
Eurooppaan  ja  etenkin  Ranskaan  suuntautuvaa 
hyökkäystä.  Sen  piti  tapahtua  valtaistuimelle  uu¬ 
destaan  nousseiden  Bourbonien  taas  kukistuttua. 
McCann  ei  anna  täsmällistä  vuosilukua.  Hän  pu¬ 
huu  kuitenkin  mystisestä  elokuun  21.  päivästä 
1 987,  jonka  hän  laskee  Nostradamuksen  antami¬ 
en  astrologis-astronomisten  vihjeiden  perusteella. 

Jean  Jovaliste  - 
Aikamme  profeetta 

Jean  Jovaliste  kirjoitti  1970-luvulla  ja  1980-luvun 
alussa  Nostradamus-teoksen,  joka  suomennettiin 
nimellä  Nostradamus,  aikamme  profeetta.  Toisin 
kuin  muut  Nostradamuksen  tulkit,  jotka  lähinnä 
etsivät  yhtymäkohtia  Vuosisatojen  ja  jo  tapahtu¬ 
neiden  asioiden  välillä,  Jovaliste  keskittyy  etu¬ 
päässä  tulevaisuutta  koskeviin  ennustuksiin. 

Neuvostoliiton  tapauksessa  Jovaliste  osui 
melko  hyvin  kohdalleen.  Hän  ennusti  vihaamiensa 
-  jopa  antikristukseksi  kutsumiensa  -  kommu¬ 
nistien  valtakauden  päättyvän  maaliskuussa  1 991 
ilman  ulkovaltojen  asiaan  sekaantumista.  Ajoitus 
heittää  vain  muutamia  kuukausia.  Hän  ennakoi 
myös  Neuvostoimperiumin  hajoamisen,  joskin 
paljon  pienempiin  osiin  kuin  mitä  nyt  näyttää 
tapahtuvan.  Jovaliste  puhuu  isännättömäksi  jää¬ 
neestä  Mustanmeren  laivastosta,  jonka  tosin  pitäi¬ 
si  liittoutua  Pohjois-Afrikkaan  syntyneen  yhtenäi¬ 
sen  arabivaltion  kanssa,  eikä  suinkaan  päätyä 
Venäjän  ja  Ukrainan  kiistakapulaksi.  Hän  myös 


ennusti  venäläisten  luopuvan  Afganistanin  so¬ 
dasta.  Muslimisissejä  vastaan  käydyn  varjonyrk¬ 
keilyn  toivottomuus  oli  jo  kirjan  myöhempien,  uu¬ 
distettujen  painosten  ilmestyessä  selvillä,  joten 
tästä  osumasta  ei  hänelle  voida  paljon  pisteitä 
myöntää. 

Onneksi  juuri  mikään  muu  Jovalisten  tulkin¬ 
noista  ei  sitten  olekaan  pitänyt  paikkansa.  Hän 
nimittäin  lupasi  lähinnä  verisiä  sotia.  Jovalisten 
mukaan  1980-luvun  alkupuolelta  noin  vuoteen 
2007  käydään  kolmas  maailmansota,  joka  alkaa 
aluksi  Aasiassa  maolaisten  ryhmien  noustua  val¬ 
taan  useissa  maissa.  Joskus  80-luvulla  myös 
Neuvostoliiton  ja  Kiinan  suhteiden  piti  kärjistyä 
avoimeksi  välirikoksi. 

Jovaliste  ennusti  myös  että,  Pohjois-Afrik¬ 
kaan  syntyy  arabien  yhdessä  muodostama  suur¬ 
valta,  joka  hyökkää  Espanjaan  80-luvun  loppu¬ 
puolella.  Aasian  maolaiset  hyökkäävät  90-luvun 
alussa  yhdessä  Balkanin  ja  Ukrainan  alueelle  syn¬ 
tyneen  uuden  kommunistisen  suurvallan  kanssa 
passiivisen  Saksan  kautta  Ranskan  kimppuun. 
Myös  Italia  joutuu  hyökkäyksen  kohteeksi  ja  paavi 
siirtyy  evakkoon,  minnepä  muualle  kuin  Avig- 
noniin. 

Jovalisten  mukaan  sodan  loppuvaiheissa  - 
tämän  vuosikymmen  lopulla  ja  2000-luvun  alussa 
-  saksalaiset  ryhdistäytyvät  vastarintaan  Yhdys¬ 
valtain  tehokkaan  sotilaallisen  avun  turvin  ja  hyök¬ 
kääjät  ajetaan  pois  Länsi-Euroopasta.  Sodan 
päättyessä  monarkia  on  uudelleen  kunniassa. 
Ranskasta  tulee  yli  kahdensadan  vuoden  tauon 
jälkeen  kuningaskunta,  ja  eteläsaksalaista  synty¬ 
perää  oleva  keisari  Wilhelm  III  yhdistää  Saksan  ja 
purkaa  Berliinin  muurin.  Saksan  yhdistymisen 
symboliksi  noussut  liittokansleri  Kohl  on  kotoisin 
Rheininlaaksosta,  joten  ennustetusta  keisarista 
hänet  erottaa  nimen,  virka-aseman  ja  vuosikym¬ 
menen  lisäksi  kotiseutukin. 

Jovaliste  ennusti  myös,  että  vielä  tämän  vuo¬ 
sisadan  puolella  Lähi-Idässä  syntyä  uusi  uskonto, 
joka  voittaa  nopeasti  kannattajia  islamilta. 

Kovin  hyvää  arvosanaa  Jovalisten  ja  muiden 
edellä  siteerattujen  Nostradamuksen  tulkkien  en¬ 
nustuksien  paikkansapitävyydestä  ei  voida  antaa. 
Profetiat  ovat  kyllä  toisinaan  osuneet  oikeaan, 
etenkin  jos  niissä  ei  ole  liian  tarkkoja  yksityiskoh¬ 
tia.  Paljon  useammin  ne  ovat  kuitenkin  olleet  täy¬ 
sin  pielessä. 


Kiitän  Helsingin  kaupungin  pääkirjaston  ystä¬ 
vällistä  henkilökuntaa  vanhojen  Nostradamus-kir- 
jojen  etsimisessä  saamastani  avusta. 

Kirjoittaja  on  Skepsis-yhdistyksen  haitituksen  jä¬ 
sen  ja  Skeptikko-iehden  entinen  päätoimittaja. 
Koulutukseltaan  hän  on  kauppatieteiden  lisensi¬ 
aatti. 


Tosi  tutkimus  on  niin  sanoakseni  totuuden  majesteetin 
palvelemista,  ja  niinkuin  kaiken  ylhäisen  palveleminen, 
se  on  korkeista  vaatimuksista  ja  ankarasta  edesvastuusta 
tietoista.  Se  tietoisuus  puuttuu  sellaisesta  kirjallisuudesta 
kuin  tuo  tuossa,  ja  se  on  asiassa  arveluttavaa.  Se  on 
väärennettyä  tavaraa.  Se  esittäytyy  kultana,  joka  muka 
voi  henkisiä  tarpeita  tyydyttää,  vaikka  se  onkin 
katinkultaa,  joka  pelkästään  kutkuttaa  sensaatiohalua. 

Meidän  aikamme  on  korvikkeiden  aikaa,  myöskin 
henkisten  asiain  alalla.  Minusta  on  murheellista,  että 
esim.  sinä,  vakaamielinen  Agaton,  etsiessäsi  henkistä 
elämänsisällystä,  annat  eksyttää  itseäsi  pitämään 
korviketta  aitona  tavarana. " 

Eino  Kaila:  Nostradamus,  1943 

s.  Albert  Kivinen: 
OLEMATTOMIAKIN  VOI  TUTKIA 


Skeptikko 
Marketta  Ollikainen 

Vuonna  1 969  S.  Albert  Kivinen  vieraili  tuttaviensa 
iuona  Irlannissa.  Eräänä  iltana  hän  odotteli  yksin 
talossa  isäntäväkeä,  joka  viipyi  ja  viipyi.  Yhtäkkiä 
hän  kuuli  auton  ajavan  pihaan,  mutta  kukaan  ei 
tullut  sisään.  Oli  aivan  hiljaista  ja  hänen  mieleensä 
juolahti,  että  isäntäväki  oli  ehkä  ajanut  kolarin  ja 
auton  äänen  oli  saattanut  aiheuttaa  etiäinen. 

“Aloin  jopa  kirjoittaa  kirjettä  C.D.  Broadille, 
sillä  jos  näin  oli  käynyt,  tässähän  olisi  hyvää  evi¬ 
denssiä",  Kivinen  kertoo.  Etiäiskokemus  kuivui 
kuitenkin  pian  kokoon,  kun  isäntä  ja  hänen  lankon¬ 
sa  palasivat  kotiin  molemmat  ympäripäissään. 

Brittiläisen  filosofin  C.D.  Broadin  abstrakteja 
olioita  koskevista  käsityksistä  väitöskirjan  tehnyt 
Helsingin  yliopiston  dosentti  S.  Albert  Kivinen  sa¬ 
noo  omana  synnintunnustuksenaan  uskovansa 
“ehkä  hieman  etiäisiin  ja  kriisiapparitioihin".  Kun 
hän  alkaa  vielä  kertoa  Ylöjärven  kummituksista, 
jotka  sata  vuotta  sitten  heittelivät  esineitä  pitkin 
taloa  ja  säikäyttivät  pitäjän  papin  ja  vallesmannin¬ 
kin,  tosikkomainen  toimittaja  ei  enää  tiedä,  pitäisi¬ 
kö  hänen  määritellä  käsityksensä  skeptikoista  uu¬ 
delleen. 

Mutta  ei,  tunnettu  skeptikko  ja  kriittinen  para¬ 
psykologian  tutkija  pysyy  tiukan  tieteellisellä  kan¬ 
nalla:  "Jos  oletetaan,  että  paranormaaleja  ilmiöitä 
on,  niin  kysymys  kuuluu,  voidaanko  niistä  saada 
mitään  näyttöä",  hän  sanoo. 

Kivinen  ei  ota  kantaa  siihen,  ovatko  yliluon¬ 
nollisiin  ilmiöihin  uskovien  väitteet  tosia  vai  hum¬ 
puukia.  "En  minä  sano,  että  ilmiöiden  olemassaolo 


on  todistettu,  mutta  voidaan  silti  kysyä  onko  sellai¬ 
sia  ilmiöitä  ja  tutkia  niitä",  hän  huomauttaa. 

Humpuukinkin  voi  loogisesti  selittää 

s.  Albert  Kivinen  on  oiva  esimerkki  siitä,  ettei 
skeptikon  tarvitse  olla  tiukkapipoinen  valheenpal- 
jastaja,  vaan  hän  voi  käyttää  myös  älyllistä  uteliai¬ 
suuttaan.  Parapsykologia  on  kiehtonut  erityisesti 
filosofeja  ja  esimerkiksi  monet  tunnetut  brittifiloso¬ 
fit  olivat  1 882  perustamassa  kunnianarvoisaa  Brit¬ 
tiläistä  psyykkistä  tutkimusseuraa  (SPR).  Myö¬ 
hemminkin  seuran  jäseniin  on  lukeutunut  tunnet¬ 
tuja  filosofeja  mm.  Broad,  joka  toimi  pariinkin  ot¬ 
teeseen  seuran  puheenjohtaja.  SPR:n  jäsenenä 
on  myös  Kivinen. 

Onko  filosofin  siis  helpompi  hyväksyä  ei-tie- 
teellisiä  väittämiä  kuin  eksaktin  tieteen  edustaji¬ 
en?  “No,  ehkä".  Kivinen  myöntää.  "Sitä  ajattelee, 
että  on  erilaisia  mahdollisuuksia  ja  että  maailma 
voisi  olla  semmoinen  ja  tämmöinen.  Heikkona  het¬ 
kenä  voi  ehkä  sanoa,  että  voimme  kuvitella  mitä 
tahansa,  mihin  ei  sisälly  loogista  ristiriitaa",  hän 
tunnustaa,  mutta  huomauttaa  kuitenkin  heti  pe¬ 
rään,  että  ristiriita  on  tietysti  siinä,  ettei  näille  ilmi¬ 
öillä  ole  mitään  ymmärrettävää  selitystä.  "Jos  olisi, 
olisi  myös  kysyttävä  miksi",  hän  huomauttaa.  Filo¬ 
sofin  rönsyilevää  älyllistä  uteliaisuutta  hän  ei  kui¬ 
tenkaan  kiellä.  "Ehkä  juuri  siksi  monet  ajattelevat 
niin  kuin  minäkin,  että  koska  on  niin  paljon  huu¬ 
haata  ja  humpuukia,  niin  kenties  siellä  joukossa 
voisi  olla  pieni  tiedonmurunenkin".  Kivinen  sanoo. 

Skeptikolla  todistajan  taakka 

Hyvin  usein  skeptikko  joutuu  kuitenkin  tutkimaan 
väitteitä,  joiden  todenperäisyyden  hän  jo  ennak¬ 
koon  tietää  pätemättömäksi  voidakseen  yksinker¬ 
taisesti  vain  paljastaa  koko  väitteen  olleen  pelkkää 
humpuukia.  Tämän  myöntää  Kivinenkin,  mutta  ku¬ 
ten  hän  sanoo:  "Sehän  tässä  on  hauska  asia,  että 
olemattomiakin  voi  tutkia." 

Kivinen  tekee  selkeän  eron  tiedeuskoon,  jon¬ 
ka  mukaan  ilmiöitä  voidaan  tutkia  vain  käyttämällä 
eksaktin  tieteen  metodeja.  "Eihän  ole  ennalta  sa¬ 
nottu,  että  maailman  pitää  olla  sellainen,  että  sitä 
voidaan  tutkia  vain  eksaktin  tieteen  keinoin.  Jos 
sanotaan,  että  tiede  selvittää  kaiken,  mitä  maail¬ 
massa  on,  tiede  saa  selvittää  sitten  myös  sellaisia 
kysymyksiä  kuin  että  onko  olemassa  lukuja,  onko 
objektiivisia  arvoja,  onko  tosiasioita,  eli  kysymyk¬ 
siä,  joita  filosofit  pohtivat".  Kivinen  sanoo. 

Tutkijat  epätietoisia, 
uskoako  vaiko  ei 

Kivisen  työhuone  Helsingin  yliopiston  Metsätalol¬ 
la,  filosofian  laitoksen  kellarissa,  on  täynnä  para¬ 
psykologian  tutkimusta  kriittisesti  tarkastelevaa 
kirjallisuutta.  "Monet  tutkijat  ovat  päätyneet  siihen, 
että  mitään  näyttöä  paranormaaleista  ilmiöistä  ei 
voida  saada".  Kivinen  sanoo  ja  esittelee  lukuisia 
esimerkkejä  tutkijoiden  myöhemmin  epäonnis¬ 
tuneiksi  paljastuneista  yrityksistä  löytää  evidens¬ 
siä  yliluonnollisia  ilmiöitä  koskeville  väitteille.  Hän 
on  itsekin  tuloksetta  yrittänyt  todistaa  ilmiöiden 
olemassaoloa. 

"Esimerkiksi  Broad,  jota  arvostan  suuresti  ja 
joka  harrasti  parapsykologian  tutkimusta  koko 
ikänsä,  oli  kai  hyvin  vakuuttunut  telepatian  ja  ehkä 
selvännäköisyyden  olemassaolosta,  mutta  ei  pal¬ 
jon  muusta.  Kirjoituksissaan  hän  on  pohtinut,  kuin¬ 
ka  nämä  ilmiöt  toimisivat,  jos  niitä  kerran  on,  ja  hän 
esittää  useita  malleja,  joista  hän  kuitenkin  toteaa, 
ettei  mikään  oikein  toimi.  Hän  kirjoitti  mm.  prekog- 


nitiosta  (ennalta  tietämisestä)  ja  esitti,  että  jos  se 
määriteltäisiin  niin  kuin  hän  ehdottaa  sen  määritel¬ 
täväksi,  silloin  mitään  prekognitiota  ei  voisi  edes 
olla".  Kivinen  kiertoo. 

Suomaiainen  parapsykologian 
tutkimus  hakoteinä 

Kivinen  itse  kiinnostui  poikavuosina  teosofiasta, 
joka  kuitenkin  pian  rapisi,  kun  hän  luki  Eino  Kailan 
kirjan  Inhimillinen  tieto.  Mitä  se  on  Ja  mitä  se  ei  ote 
(1939).  Sitten  50-  ja  60-lukujen  taitteessa  varo¬ 
vaisten  parapsykologien  arviot  mahdollisista  selit¬ 
tämättömistä  ilmiöistä  herättivät  hänen  uteliaisuu¬ 
tensa  uudelleen. 

Kahteen  otteeseen  Kivinen  oli  myös  Suomen 
parapsykologisen  tutkimusseuran  hallituksessa, 
ensin  1970-luvulla  pari  vuotta  ja  toiset  pari  vuotta 
80-luvulla.  "Sen  tutkimus-sanan  ne  voisivat  tiput¬ 
taa  nimestään  pois.  Ei  niillä  ole  aavistustakaan 
mistään  tutkimuksesta".  Kivinen  kuittaa  käsityk¬ 
sensä  kyseisestä  seurasta. 

Koko  seuran  toiminta  oli  hänen  mukaansa 
hakoteillä.  Kun  hän  itse  yritti  ehdottaa,  että  seura 
nimensä  mukaisesti  järjestäisi  myös  joitain  kokei¬ 
ta,  niin  kiinnostus  tutkimusta  kohtaan  loppui  sii¬ 
hen.  "He  kertoivat  lähinnä  juttuja  siitä,  mitä  merkil¬ 
lisiä  tapahtumia  heille  oli  sattunut  vuosia  aikai¬ 
semmin  ja  mitä  ei  enää  millään  voinut  tarkistaa". 
Kivinen  muistelee. 

Voisiko  sitten  paranormaaleista  ilmiöistä  yli¬ 
päätään  saada  tieteellistä  näyttöä?  Periaatteessa 
kyllä.  Kivinen  vastaa.  Hän  epäilee  kuitenkin  että 
tutkijoiden  hypoteeseja  voitaisiin  koskaan  testata 
paikkansa  pitävästi  laboratorio-oloissa.  "Eihän  nii¬ 
tä  voi  koskaan  todistaa.  Vaikka  tehtäisiin  miljoona 
koetta,  aina  voi  joku  sanoa,  että  jos  oltaisiin  tehty 
vielä  yksi  koe,  niin  ehkä  sitten  olisi  saatu  näyttöä", 
hän  huomauttaa. 

Skepsiksen  pitäisi  satsata  nuorisoon 

Syksyllä  60  vuotta  täyttävä  Kivinen  on  Skepsis-yh¬ 
distyksen  tieteellisen  neuvottelukunnan  puheen¬ 
johtaja.  Yhdessä  professori  Nils  Mustelin  kanssa 
hän  oli  perustamassa  Skepsistä  1987  ja  hän  toimi 
myös  kaksi  kautta  sen  ensimmäisenä  puheenjoh¬ 
tajana. 

Pari  viime  vuotta  hiljaiseloa  viettäneen  tieteel¬ 
lisen  neuvottelukunnan  aktivoimiseksi  Kivinen  eh¬ 
dottaa,  että  neuvottelukunta  ja  Skepsis  ylipää¬ 
täänkin  panostaisi  enemmän  nuorisoon.  "Tiedon 


jakaminen  niille,  jotka  jo  ovat  vakuuttuneet  omista 
uskomuksistaan  on  usein  turhaa",  hän  huomaut¬ 
taa.  Hänen  mielestään  tietoa  pitäisikin  jakaa  niille, 
jotka  eivät  ole  vielä  lyöneet  kantaansa  lukkoon  eli 
koulunuorisolle.  "Heitä  pitäisi  valistaa  siitä,  että 
monet  ns.  paranormaaleista  ilmiöistä  eivät  itse 
asiassa  ole  paranoimaaleja,  vaan  ne  voidaan  se¬ 
littää  luonnollisella  tavalla.  Olisivat  ainakin  kriitti- 
sempiä,  etteivät  uskoisi  kaikkea  mitä  heille  kerro¬ 
taan",  Kivinen  sanoo. 


Oikaisu 

Skeptikon  viime  numerossa  olleeseen  Ilpo  V.  Salmen  artikkeliin  'Faaraon  kirous  oli  päässyt 
toimituksessa  livahtamaan  muutamia  epätarkkuuksia  ja  painovirheitä. 

Keväällä  1926  Tutankhamonin  hautaan  kävi  tutustumassa  13  000  ihmistä  eikä  130  000  kuten 
lehdessä  väitettiin.  Tuon  ajan  tiedonvälityksen  ja  kulkuyhteydet  huomioon  ottaen  vierailijoiden  määrä 
oli  silti  melkoinen.  Salmi  kertoo,  että  vierailijoiden  joukossa  oli  runsaasti  kruunupäitä  ja  muita  ajan 
merkkihenkilöitä. 

Antiikin  aikanakin  haudanryöstäjät  saivat  tekosistaan  rangaistuksen,  mutta  maallisimmissa  mer¬ 
keissä  kuin  jutussa  kerrottiin.  "Haudanryöstäjiä  vastaan  käytiin  monia  oikeudenkäyntejä  jo  tuolloin  , 
Salmi  täsmentää.  "Kilpajuoksu  hautapappien  eli  haudanvalvojien  ja  haudanryöstäjien  välillä  oli 
varsinkin  viimeisten  dynastioiden  aikana  niin  kovaa,  että  faaraoita  jouduttiin  hautaamaan  jopa 
useaan  otteeseen",  hän  lisää. 

Jutussa  mainittuja  Tutin  herneitä  amerikkalaiset  kasvattivat  parvekkeillaan.  Itämiskykyisten  her¬ 
neiden  todella  uskottiin  löytyneen  Tutankhamonin  haudasta.  Salmi  kertoo,  että  samanlaisesta 
ilmiöstä  on  kysymys  myös  ns.  itämiskykyisessä  muumiovehnässä,  jota  turisteille  kaupataan  pyra¬ 
midien  ympärillä  Egyptissä.  Myös  näiden  siemenien  väitetään  löytyneen  avatuista  haudoista. 

Ilpo  V.  Salmi  ei  tarkkaan  ottaen  ole  egyptologi  vaikkakin  hän  on  harrastanut  egyptologiaa  jo 
vuosikymmenien  ajan  ja  pitänyt  mm.  luentoja  aiheesta.  Hän  on  Suomen  egyptologisen  seuran  jäsen 
ja  varsinaiselta  ammatiltaan  kouluttaja. 

Charles  Honortonin  perintö 


Susan  Blackmore 


Charles  Honorton  julkaisi  vuonna  1990  yhden¬ 
toista  huolellisesti  suunnitellun  ganzfeld-kokeen 
tulokset,  jotka  olivat  tilastollisesti  erittäin  merkitse¬ 
viä.  Niitä  ei  voi  sivuuttaa  helposti,  kuten  monia 
muita  parapsykologian  tutkimustuloksia. 

Honorton  oli  yksi  parapsykologian  johtavia 
tutkijoita.  Hänen  kuolemansa  4.  marraskuuta 
1992  sydänkohtaukseen  kotonaan  Edinburghissa 
jätti  parapsykologien  pienen  maailman  shokkiin. 
Vaikka  monet  meistä  tiesivät  hänen  sydänvaivois¬ 
taan,  kuolema  vain  46  vuoden  ikäisenä  kesken 
tutkijanuran  aktiivisinta  vaihetta  oli  meille  järkytys. 
Parapsykologialle  menetys  oli  sitäkin  suurempi 
hänen  työnsä  ainutlaatuisuuden  vuoksi. 

Halusin  kirjoittaa  hänelle  muistosanat,  en 
vain  siksi  että  tunsin  hänet  useita  vuosia,  vaan 
siksi  että  hänen  kuolemallaan  tulee  olemaan  suuri 
vaikutus  parapsykologialle.  Enkä  ole  lainkaan  var¬ 
ma  siitä,  minkälainen  se  vaikutus  tulee  olemaan. 

Chuck  ja  minä  emme  ehtineet  selvittää  eri- 
mielisyyksiämme  parapsykologiasta.  Muistan 
lämmöllä  hieman  tuiskeisen  riitamme  parapsyko¬ 
logien  kokouksessa  Tuftsin  Yliopistossa.  Lopulta 
halasimme  toisiamme  lähes  kyynelissä  ja  epätoi¬ 
voisesti,  koska  emme  pystyneet  ymmärtämään 
miksi  kumpikaan  meistä  ei  pystynyt  luopumaan 
uskomuksistaan.  Tuollon,  1985,  Honorton  oli  Psy¬ 
kofysiologisen  tutkimuslaboratorion  johtajana 
Princetonissa  New  Jerseyssä.  1 989  hänen  rahoi¬ 
tuksensa  loppui  (niinkuin  on  tapahtunut  monille 
parapsykologian  laboratorioille),  ja  hän  muutti 
Edinburghiin  työskentelemään  Koestlerin  profes¬ 
suuria  hoitavan  Robert  Morrisin  kanssa.  Sen  jäi- 


keen  puhuimme  monta  kertaa  puhelimessa  ja 
huomasimme,  että  erimielisyyksistämme  huoli¬ 
matta  me  olimme  yhtä  päättäväisiä.  Halusimme 
ymmärtää  paranormaaleja  ilmiöitä  koskevia  väit¬ 
teitä  ja  suhtauduimme  torjuvasti  kehnoihin  tutki¬ 
muksiin  ja  huonoon  kritiikkiin. 

Italialainen  skeptikkolehti  pyysi  äskettäin  kol¬ 
mea  tunnettua  parapsykologia  ja  kolmea  skeptik¬ 
koa  kirjoittamaan  alan  tulevaisuudesta.  Chuckiaja 
minua  pyydettiin  kommentoimaan  kirjoituksia  vas¬ 
takkaisista  näkökulmista.  En  ole  vielä  nähnyt  hä¬ 
nen  vastaustaan.  Luulen  kuitenkin,  että  komen- 
teissamme  on  enemmän  yhteistä  kuin  erimieli¬ 
syyttä. 

Tämä  riittäköön  henkilökohtaisista  muis¬ 
toistani;  tärkeämpää  on  selittää,  miksi  hänen  kuo¬ 
lemansa  oli  niin  merkittävä. 

Ensimmäiset  ganzfeid-kokeet 
70-luvulla 

Usein  sanotaan,  että  parapsykologiassa  villitykset 
tulevat  ja  menevät  suunnilleen  vuosikymmenen 
välein  kuten  kävi  esimerkeiksi  S. G.  Soalin  työlle 
1950-luvulla  ja  unitelepatiakokeille  60-luvulla. 
Ganzfeld-kokeita  pidettiin  70-luvun  villityksenä, 
mutta  sepä  ei  olekaan  vielä  hiipunut. 

Honorton  ja  Harper  julkaisivat  1974  ensim¬ 
mäisen  kuvauksen  psi-ganzfeld  -menetelmästä, 
jossa  koehenkilö,  tai  vastaanottaja,  lepää  muka¬ 
vassa  tuolissa  tai  sängyllä  silmät  peitettynä  pingis- 
pallon  puolikkailla  ja  korvat  kuulokkeilla,  joista  tu¬ 
lee  tasaista  kohinaa.  Honorton  oletti,  että  tällainen 

tietoinen  aistihavaintojen  karsinta  lisäisi  vapaasti 
syntyviä  mielikuvia  ja  synnyttäisi  tilan,  jossa  ais¬ 
tien  ulkopuolisen  havainnoinnin  tutkiminen  olisi 
helpompaa  kuin  esimerkiksi  koehenkilön  mietis- 
kellessä  tai  nukkuessa.  Kokeiden  tuottamat  mer¬ 
kitsevät  tulokset  rohkaisivat  muitakin  parapsyko¬ 
logeja  toistamaan  ja  laajentamaan  ganzfeld-ko- 
keita. 

Kun  Parapsykologinen  seura  ja  Britannian 
SPR  (Society  for  Psychical  Research)  pitivät  yh¬ 
teisen  kokouksen  1982  SPR:n  satavuotisjuhlan 
merkiessä,  "Ganzfeld-väittely"  oli  täydessä  vauh¬ 
dissa.  Skeptikko  Ray  Hyman  oli  ottanut  tehtäväk¬ 
seen  arvioida  kaikkiaan  40;n  ganzfeld-kokeen  tu¬ 
lokset.  Hän  totesi,  että  väitetty  55  prosentin  onnis- 
tumistaajuus  oli  raskaasti  yläkanttiin  tehty  arvio. 
Koesarjojen  yhdistäminen  siirsi  todellisen  mer¬ 
kitsevyyden  reippaasti  yli  odotetun  .05;n,  ja  mo¬ 
nissa  yksittäisissä  koesarjoissa  oli  menetel¬ 
mällisiä  puutteita.  Hyman  teki  koko  aineistosta 
meta-analyysin  ja  osoitti,  että  jotkut  kokeiden 
puutteet  korreloivat  havaitun  psi-efektin  kanssa  - 
toisin  sanoen  juuri  koejärjestelyjen  virheet  olivat 
todennäköisesti  aiheuttaneet  mitatun  vaikutuksen 
-  ja  aineisto  oli  liian  heikkoa  tukeakseen  psi-hy- 
poteeseja.  (Hyman  1985) 

Vastauksessaan  Honorton  (1985)  käytti  tilas¬ 
tollisia  menetelmiä,  joiden  avulla  hän  pyrki  eli¬ 
minoimaan  Hymanin  esille  tuomia  ongelmia.  Ho¬ 
norton  osoitti,  että  kokeiden  onnistuminen  ei  riip¬ 
punut  kenenkään  tietyn  tutkijan  henkilöllisyydestä, 
ja  hän  teki  myös  oman  meta-analyysin,  jossa  ei 
ilmennyt  korrelaatiota  kokeen  puutteiden  ja  tulos¬ 
ten  välillä. 

Honortonin  ja  Hymanin  väittely  julkaistiin 
1 985,  ja  siitä  tuli  käännekohta  parapsykologiassa. 
Vaikka  erimielisyyksiä  keskeisimmästä  kysymyk¬ 
sestä  (onko  ganzfeld  todiste  ESP:stä?)  esiintyi, 
kaikki  tutkijat  olivat  yhtä  mieltä  väittelyn  hyödylli¬ 
syydestä  ja  siitä,  että  Hymania  ja  Honortonia  oli 


syytä  onnitella  yhteiseen  lausuntoon  (Hyman  and 
Honorton  1 986)  johtaneesta  päättäväisestä  ja  roh¬ 
keasta  yhteistyöstä.  Ehkä  tärkeintä  väittelyssä  oli 
kuitenkin  se,  että  se  sai  skeptikotja  parapsykologit 
keskustelemaan  asioista  yhdessä.  Muistan  lukui¬ 
sia  konferensseja,  joissa  koetettiin  päästä  sopuun 
virheettömästä  koejärjestelystä.  Vaikka  täydelli¬ 
nen  virheettömyys  ymmärrettiinkin  mahdottomak¬ 
si,  oli  jonkinlaisen  yhteisen  yleissopimuksen  laati¬ 
minen  mahdollista.  Juuri  näihin  aikoihin  Chuck 
Honorton  kehitti  täysin  automaattisen  ganzfeld- 
koejärjestelyn. 

Koejärjestelyjen  tulokset 
hämmästyttivät 

Muutaman  seuraavan  vuoden  ajan  Honorton  ja 
hänen  tutkimusryhmänsä  Princetonin  yliopistossa 
sovelsivat  menetelmää.  He  julkaisivat  1 990  tulok¬ 
set  11  kokeesta,  joihin  oli  osallistunut  241  vapaa¬ 
ehtoista  koehenkilöä  ja  joissa  oli  tehty  355  ganz- 
feld-istuntoa  (Honorton  et  ai.  1990).  Voin  vain 
kuvitella  sitä  työmäärää,  jonka  kaikki  tämä  on 
vaatinut.  Oma  kokemukseni  ganzfeld-kokeista  ra¬ 
joittuu  yhteen  20  yrityksen  koesarjaan. 

Honortonin  automatisoitujen  kokeiden  tulok¬ 
set  olivat  hämmästyttävän  merkitseviä.  Luettuani 
tutkimusraportin  moneen  kertaan  sain  sen  vaiku¬ 
telman,  että  koejärjestelyt  oli  tehty  huolellisesti  ja 
tulokset  eivät  varmasti  johtuneet  sattumasta.  Jos 
ne  johtuivat  jostakin  muusta  kuin  psistä,  syy  ei  ollut 
ainakaan  ilmeinen.  Toisin  sanoen,  nämä  kokeet 
erottuivat  selvästi  suuresta  joukosta  epäonnistu¬ 
neita,  hädin  tuskin  merkitseviä  tai  ilmeisen  puut¬ 
teellisia  tutkimuksia. 

Miksi  Honortonin  kokeet  olivat  onnistuneet? 
Tämä  on  tärkeä  kysymys,  ja  yksi  syy  surra  Honor¬ 
tonin  kuolemaa.  Jokaisen  parapsykologiasta  kiin¬ 
nostuneen  -  uskojan,  kiistäjän  ja  skeptikon  -  pitäisi 
ottaa  nämä  tutkimustulokset  vakavasti.  Niitä  ei  voi 
sivuuttaa  köykäisin  perustein.  Kokeiden  suoritta- 

misessa  pitäydyttiin  useimpiin,  ellei  kaikkiin  niihin 
ehtoihin,  joista  oli  sovittu  keskusteluissa  skeptik¬ 
kojen  kanssa,  ja  tulokset  olivat  tilastollisesti  erit¬ 
täin  merkitseviä.  Monet  vakuuttuivat,  että  psi-ilmi- 
öitä  on  nyt  havaittu  laboratoriossa.  Ainakin  Edin¬ 
burghin  tutkimusryhmä  otti  Honortonin  tulokset 
vakavasti  ja  ilahtui,  kun  Chuck  pääsi  itse  Skotlan¬ 
tiin  auttamaan  samanlaisen  automaattisen  koejär¬ 
jestelyn  pystyttämisessä.  Mukana  olleet  tutkijat  ja 
avustajat  olivat  innostuneita  näkemään,  saadaan¬ 
ko  uudessa  työryhmässä  ja  uudessa  paikassa 
samanlaisia  tuloksia. 

Nyt  emme  tietenkään  saa  koskaan  täsmäl¬ 
leen  tietää,  oliko  koejärjestely  samanlainen.  Edin¬ 
burghin  työryhmä  on  päättänyt  jatkaa  Honortonin 
työtä,  mutta  mitä  he  löytävät?  Jos  he  ovat  yhtä 
menestyksellisiä  kuin  Honortonin  työryhmä  Prin- 
cetonissa,  työtä  voidaan  jatkaa  eteenpäin  ja  arvoi¬ 
tus  voi  ennen  pitkää  selvitä  -  oli  selitys  sitten 
psi-oletuksen  mukainen  tai  ei.  Mutta  jos  he  epä¬ 
onnistuvat,  luulen  että  emme  koskaan  saa  tietää, 
miksi  Honortonilla  näytti  olevan  taianomainen 
kyky  saada  psi  esiin. 

Oliko  syynä  hänen  luonteensa?  Oliko  syynä 
joku  ominaisuus  koejärjestelyissä?  Oliko  hänen 
hypoteesinsa  aistihavaintojen  estämisen  vaiku¬ 
tuksesta  ESPihen  sittenkin  oikea?  Olen  hyvin  pa¬ 
hoillani  siitä,  että  Chuck  itse  ei  ole  mukana  toista¬ 
massa  koettaan  Britanniassa.  Hänen  kuolemansa 
oli  todellinen  menetys  parapsykologialle. 


Lähteet: 

Honorton,  C.  1985.  Meta-analysis  of  psi  ganzfeld  re- 
search:  A  response  to  Hyman.  Journal  of  Parap- 
sychology,  49:  51-86. 

Honorton,  C.,  R. E. Berger,  M.P.Varvoglis,  M.  Quant, 
P.Derr,  E.I.Schechter  &  D.C. Ferrari.  1990.  Psi 
Communication  in  the  ganzfeld.  Journal  of  pa- 
rapsychology,  54:  99-139. 

Honorton,  C.  &  S.  Harper,  1974.  Psi-mediated  imagery 
and  ideation  in  an  experimental  procedure  for 
regulating  perceptual  input.  Journal  of  the  Ame¬ 
rican  Society  for  Psychical  Research,  68:156- 
168. 

Hyman,  R.  1985.  The  ganzfeld  psi  experiment:  A critical 
appraisal.  Journal  of  Parapsychology,  49:  3-49. 

TUTKIJAT  KIINNOSTUIVAT 
HONORTONIN  KOKEISTA 


Brittiläisessä  New  Scientist ilmestyi  15. 
toukokuuta  1993  laajahko  artikkeli,  jossa  käsitel¬ 
tiin  Charles  Honortonin  ganzfeld-tutkimustulos- 
ten  merkitystä. 

Artikkelissa  kuvataan  ensin  Honortonin  alku¬ 
peräistä  koejärjestelyä:  koehenkilöt,  lähettäjä  ja 
vastaanottaja,  istuvat  erillisissä,  eristetyissä  huo¬ 
neissa.  Tietokoneen  satunnaislukugeneraattori 
valitsee  "lähetettäväksi"  neljä  minuutin  pituista  vi¬ 
deofilmin  pätkää  tai  still-kuvaa  yhteensä  160  ku¬ 
van  ja  filminpätkän  valikoimasta,  ja  sen  jälkeen 
kone  valitsee  yhden  näistä  neljästä  lähetettäväksi. 
Jokaisen  istunnon  jälkeen  vastaanottajalle  näyte¬ 
tään  kaikki  neljä  esillä  ollutta  vaihtoehtoa,  ja  hänen 
täytyy  osoittaa  mikä  niistä  lähinnä  vastasi  kokees¬ 
sa  syntyneitä  mielikuvia.  Kirjauksen  suorittaa  vas¬ 
taanottajan  tukimusavustaja,  joka  ei  tiedä  mitä 
kuvia  on  lähetetty. 

Honorton  havaitsi,  että  still-kuvia  lähetettäes¬ 
sä  koehenkilöiden  osumatarkkuus  ei  poikennut 
oleellisesti  sattumasta  eli  25  prosentista.  Videon¬ 
pätkät  sen  sijaan  tuottivat  jopa  40  prosentin  onnis¬ 
tumisen  (77  osumaa  1 90  kokeessa),  minkä  toden¬ 
näköisyys  on  noin  kaksi  miljoonasta. 

Artikkelissa  siteerataan  myös  skeptikoita. 
Ray  Hyman  sanoo,  että  "voisin  valittaa  monista 


pienistä  yksityiskohdista,  mutta  Honorton  otti  huo¬ 
mioon  useimmat  esittämistäni  vastaväitteistä." 
Hyman  ei  kuitenkaan  ole  muuttanut  mieltään, 
vaan  hän  uskoo  että  tulosten  takana  on  joku  pii¬ 
lossa  oleva  koejärjestelyn  heikkous  -  kuten  niin 
monissa  parapsykologian  kokeissa  aikaisemmin¬ 
kin.  Susan  Blackmore  puolestaan  sanoo,  että  jos 
hänen  pitäisi  lyödä  vetoa  asiasta,  hän  sijoittaisi 
rahansa  edelleen  sille  vaihtoehdolle,  että  ESP-ky- 
kyjä  ei  ole.  Mutta  Blackmore  moittii  muita  skepti¬ 
koita  vähättelevästä  asenteesta  Honortonia  koh¬ 
taan.  "Mielestäni  meille  on  esitetty  todellinen 
haaste",  hän  sanoo. 

New  Scientistin  mukaan  tämä  haaste  on  jo 
saanut  muut  tutkijat  liikkeelle.  Honortonin  kokeita 
yritetään  parhaillaan  toistaa  paitsi  Edinburghissa, 
myös  Comellin  yliopistossa  New  Yorkissa,  Para¬ 
psykologian  instituutissa  Pohjois-Carolinassa 
sekä  Parapsykologian  instituutissa  Utrechtissa 
Hollannissa.  Kokeiden  hitauden  vuoksi  mitään  tu¬ 
loksia  ei  ole  odotettavissa  julkaistavaksi  ennen 
tämän  vuoden  loppua,  mv 

Lähde:  MeCrone,  John.  1993.  Roll  up  for  the  teie- 
pathytest  New  Scientist  15.  May  1993,  No  1873: 
29-33. 

N/LS  MUSTEUN  SIIRTYI 
SKEPSIKSEN  TUKIJOUKKOIHIN 


Kevään  vuosikokouksessa  Skepsiksen  puheen¬ 
johtaja  vaihtui.  Yhdistyksen  perustajajäsen  ja  sen 
pitkäaikainen  puheenjohtaja ,  professori  Nils  Mus- 
telin  vetäytyi  hallituksesta  ja  puheenjohtajaksi  va¬ 
littiin  yhdistyksen  sihteerinä  kaksi  kautta  toiminut 
Lauri  Gröhn. 

Mustelin  on  ollut  yksi  yhdistyksen  kantavia  voi¬ 
mia  aina  sen  perustamisesta  1 987  lähtien.  Hänen 
nimensä  putoaminen  pois  Skeptikon Vnme  nume¬ 
rosta  on  siksi  saanut  monet  lukijat  ihmettelemään, 
onko  hän  jättäytynyt  kokonaan  yhdistyksen  toi¬ 
minnasta. 

"Tästä  ei  suinkaan  ole  kysymys.  Olen  edelleen¬ 
kin  aktiivisesti  mukana  ja  pyrin  omalta  osaltani 
vaikuttamaan  ja  toimimaan  Skepsiksen  tavoittei¬ 
den  mukaisesti",  Mustelin  sanoo. 

Hän  kertoo  halunneensa  vetäytyä  puheenjohta¬ 
jan  ja  hallituksen  tehtävistä  yksinkertaisesti  siksi, 
että  hän  on  hoitanut  niitä  jo  niin  kauan;  kolme 
kautta  Skepsiksen  puheenjohtajana  ja  sitä  ennen 
kaksi  kautta  varapuheenjohtajana. 

"Voin  tehdä  muutakin,  kun  ei  tarvitse  enää  toi¬ 
mia  organisaattorina.  Aion  edelleenkin  kirjoittaa, 
pitää  luentoja  ja  toimia  muutoinkin  aktiivisesti 
Skepsiksen  taustaryhmässä",  hän  lupaa. 


Televisiosarja 

maailmankaikkeudesta 

Mustelin  aikoo  myös  antaa  oman  panoksensa 
kriittiseen  ufotutkimukseen.  Hän  työstää  parhail¬ 
laan  suunnitelmaa  neliosaisesta  televisiosarjasta, 
Maailmankaikkeus  ja  elämä,  joka  pyrkii  antamaan 
asiallista  tietoa  ulkoavaruudesta  ja  maailmankaik¬ 
keudesta  vastapainona  kaikenkarvaisille  ufohöm- 
pö  tykeille. 

"Televisiossa  on  esitetty  lukematon  määrä 
ufoja  propagoivia  filmejä,  miksi  ei  siis  näytettäisi 
edes  yksi  asiallinenkin  dokumentti",  hän  sanoo. 

Aihe  on  muutoinkin  ajankohtainen,  sillä  Yh¬ 
dysvaltain  avamus-  ja  ilmailuhallitus  Nasa  aloitti 
viime  vuoden  lokakuussa  tähän  mennessä  suu¬ 
rimman  maapallon  ulkopuolisen  elämän  etsintä¬ 
ohjelman.  Tv-dokumentin  tarkoituksena  on  käsi¬ 
tellä  samoja  teemoja;  maailmankaikkeuden  ra¬ 
kennetta  ja  mahdollisuutta  löytää  maapallon  ulko¬ 
puolista  elämää. 

Runsas  kymmenen  vuotta  sitten  Mustelin  ke¬ 
hitteli  samaa  ajatusta  kirjassaan  Elämää  maaii- 
mankaikkeudessa ?\oka  on  myös  nyt  suunnitteilla 
olevan  sarjan  pohjana. 

Mustelin  kertoo,  että  tekijät  pyrkivät  saamaan 
sarjan  kansainväliseen  levitykseen.  Ohjelman  ra¬ 
hoitus  on  vielä  avoin,  mutta  ainakin  TV  2  ja  Ruotsin 
TV  1  ovat  kiinnostuneet  sarjasta.  Skeptikko.mo 

Lääkelain  uudistus  eduskunnassa 


Lupasimme  Skeptikon  viime  numerossa  palata 
homeopaattisia,  antroposofisia  ja  muita  luontais- 
lääkintään  käytettyjä  rohtoja  koskevaan  lääkelain 
uudistukseen  ja  siitä  käytyyn  keskusteluun. 

Juhannuksen  alla  hallitus  antoi  lopullisen  esi¬ 
tyksensä  eduskunnalle  lääkelain  muuttamisesta 
EY;n  direktiivejä  vastaavaksi.  Juhantalo-  ym.  kii¬ 
reitten  vuoksi  eduskunta  ei  ehtinyt  kuitenkaan  ot¬ 
taa  esitystä  käsittelyyn  ennen  kesätaukoa  ja  palaa 
asiaan  vasta  syksyllä. 

Hallituksen  lainmuutosesityksen  sisältö  on 
pääpiirteittäin  sama,  mitä  selostettiin  jo  Sektikon 
viime  numerossa.  Lääkkeenomaisia  tuotteita  kos¬ 
kevat  lain  kohdat  ehdotetaan  kumottavaksi,  mutta 
kyseisiin  tuotteisiin  ei  jatkossakaan  sovellettaisi 
samoja  määräyksiä  kuin  perinteisiin  lääkevalmis¬ 
teisiin. 

Lääkevalmisteiden  markkinoinnin  edellytyk¬ 
senä  olevaa  myyntilupaa  ei  vaadita  homeopaatti- 
silta  ja  antroposofisilta  valmisteilta,  jolloin  myös¬ 
kään  niiden  hoidollista  tehoa  tai  turvallisuutta  ei 
tarvitse  kokeellisesti  todistaa. 

Lakiesityksessä  todetaan,  että  "lupaa  ei  vaa¬ 
dita  lääkelaitoksen  rekisteröimälle  Euroopan  far¬ 
makopeassa  tai  Euroopan  talousalueeseen  kuu¬ 
luvan  valtion  virallisessa  farmakopeassa  kuvatun 


valmistusmenetelmän  mukaan  valmistetulle  ho¬ 
meopaattiselle  tai  antroposofiselle  valmisteelle, 
joka  on  tarkoitettu  otettavaksi  suun  kautta  tai  käy¬ 
tettäväksi  ulkoisesti  ja  jolle  ei  ilmoiteta  mitään 
erityistä  terapeuttista  käyttötarkoitusta  ja  joka  ei 
sisällä  enempää  kuin  yhden  kymmenestuhan¬ 
nesosan  kantaliuosta  tai  enempää  kuin  yhden  sa¬ 
dasosan  pienimmästä  tavanomaisessa  lääkehoi¬ 
dossa  käytetystä,  lääkemääräystä  edellyttävän 
lääkeaineen  annoksesta." 

Perinteiset  rohdosvalmisteet  sen  sijaan  olisi¬ 
vat  myyntilupamenettelyn  alaisia,  mutta  niissäkin 
lääkelaitos  voi  myöntää  tehoa  ja  turvallisuutta  kos¬ 
kevia  poikkeuksia. 

Valmisteen  myyntilupaa  ja  rekisteröintiä  voi 
hakea  lääkelaitokselta  tuotteen  kauppaantuonnis- 
ta  vastaava  henkilö.  Rekisteröinnistä,  rekisteröin¬ 
tihakemukseen  liitettävistä  selvityksistä  ja  pak¬ 
kausmerkinnöistä  lääkelaitos  päättää  erikseen. 

Julkaisemme  ohessa  kahden  farmakologian 
asiantuntijan  puheenvuoron  lääkelain  uudistuk¬ 
sen  taustoista  ja  vaikutuksista  suomalaiseen  ter¬ 
veydenhuoltoon.  Artikkeli  on  aiemmin  julkaistu 
Suomen  Lääkäri/ehdessä  toukokuussa.  Skeptik¬ 
ko.  mo 

Lääkkeet  ja  luontaistuotteet  -  paha 
sekaannus  ja  yhä  pahenee 


Maija  Airaksinen 
Veijo  Saana 

Luonnonlääkinnän  säätelemiseksi  Suomen  lääke¬ 
lakiin  vuodelta  1988  on  määritelty  luokka  "lääk¬ 
keenomaiset  tuotteet".  Ne  poikkeavat  muista  luon¬ 
taistuotteista  siinä,  että  lääkintäviranomainen  on 
hyväksynyt  niille  lievän  lääkkeellisen  käyttötarkoi¬ 
tuksen.  Luokkaan  kuuluvia  tuotteita  on  nykyisin 
toista  tuhatta,  joista  yli  puolet  on  homeopaattisia 
ja  vajaa  viidennes  antroposofisia  tuotteita.  Suurin¬ 
ta  osaa  (74%)  niistä  saa  myydä  sekä  apteekeissa 
että  luontaistuotekaupoissa  ja  elintarvikeliikkeis¬ 
sä.  Lisäksi  Suomen  markkinoilla  on  noin  2000 
lääkkeen  näköistä,  elintarvikelain  piiriin  kuuluvaa 
erityisvalmistetta,  joille  ei  ole  lupaa  ilmoittaa  mi¬ 
tään  lääkkeellistä  käyttötarkoitusta.  Niitä  saa  myy¬ 
dä  vapaasti. 

Lääkkeenomaisten  tuotteiden  rekisteröinti- 
vaatimukset  ovat  löysemmät  kuin  lääkkeiden; 
näyttöä  hoidollisesta  tehosta  ei  tarvitse  osoittaa, 
vaikuttaviksi  väitettyjen  aineiden  imeytymistä  ei 
tarvitse  tutkia,  kokeellista  näyttöä  turvallisuudesta 
(mutageenisuus-,  karsinogeenisuus-,  terato- 
geenisuus-  yms.  testit)  ei  yleensä  vaadita,  eivätkä 
farmaseuttisen  laadunkaan  vaatimukset  mm.  si¬ 
sällön  tasalaatuisuudesta  ole  samaa  tasoa  kuin 
lääkkeillä.  Oleellista  on,  että  lääkkeenomaiset 
tuotteet,  lääkkeitä  muistuttavasta  ulkonäöstään 
huolimatta,  eivät  ole  edes  luokitukseltaan  var¬ 
sinaisia  lääkkeitä.  Siitä  on  ollut  myös  kuluttajalle 


selvä  ilmoitus  pakkauksessa:  "Lääkkeenomainen 
tuote  -  tehoa  ei  ole  osoitettu  lääkkeiltä  vaaditulla 
tavalla". 

Lääkelain  muutos 

Lääkelakiin  on  tulossa  EY-yhdenmukaistuksesta 
aiheutuvia  muutoksia.  Kaavaillut  muutokset  mer¬ 
kitsisivät,  että  käsite  "lääkkeenomainen  tuote"  hä¬ 
viää.  Tilalle  tulisivat  käsitteet  "rohdosvalmiste"  ja 
"homeopaattinen  ja  antroposofinen  valmiste",  jot¬ 
ka  rinnastettaisiin  varsinaisiin  lääkkeisiin,  vaikka 
vaatimustaso  ei  oleellisesti  muutu  siitä  vaatimus¬ 
tasosta,  joka  edellä  kuvattiin  lääkkeenomaisille 
tuotteille.  Hoitotehon  osoittamista  faasi  lll-tyyppi- 
sin  laajoin,  kontrolloiduin  potilastutkimuksin  ei 
vaadita.  Myöskään  ei  vaadita  kokeellista  näyttöä 
turvallisuudesta  kuten  lääkkeiltä  -  yleensä  pitkä¬ 
aikainen  kokemus  käytöstä  riittää.  Tämä  on  arve¬ 
luttavaa,  sillä  mm.  karsinogeenisiä  aineita  sisältä¬ 
viä  yrttejä  on  käytetty  kansanomaisessa  lääkin¬ 
nässä  pitkiä  aikoja.  Hitaasti  kehittyvää  sivuvaiku¬ 
tusta,  kuten  syöpää,  ei  osata  yhdistää  rohdokseen 
edes  satoja  vuosia  kestävässä  kansanlääkinnäs- 
sä  (1,2,3).  Merkittävintä  on,  että  näiltä  valmisteilta 
ei  tiettävästi  myöskään  aiota  vaatia  selvää  pak- 
kausmerkintää,  joka  kertoisi  kuluttajalle  tuotteen 
eroista  varsinaisiin  lääkkeisiin  verrattuna. 

L  uonnon/ääkinnän 
kaupallinen  merkitys 

Miksi  tällainen  muutos?  Ei  ainakaan  kuluttajan 
etujen  vuoksi.  Luontaistuotteiden  mainonnassa 
käytetään  jo  nyt  hyväksi  lääkestatusta  ja  väitetään 
kuluttajille,  että  suunniteltu  rekisteröintimuutos 
osoittaa,  että  luontaistuotteet  on  osoitettu  tieteelli¬ 
sesti  lääkkeiden  veroisiksi  (4).  Ilmiö  ei  lupaa  hy¬ 
vää,  sillä  luontaistuotteiden  suoramainonnassa  on 
jo  pitkään  ollut  ylilyöntejä  ja  epäasiallisuutta.  Har¬ 
va  se  viikko  postiluukusta  kolahtaa  lehtisiä,  joissa 
luvataan  parempaa  ja  terveempää  elämää,  kau¬ 
neutta,  solakkuutta  ja  muuta  hyvää. 

Terveydenhuoltohenkilöstö  ei  näytä  tajuavan 
miten  hyvin  yliampuva  mainonta  tehoaa.  Kulutta¬ 
jat  kokevat  luontaistuotealan  kotiinkannetut  suo- 
ramainontalehdet  tärkeimmäksi  tietolähteeksi 
luontaistuotteista.  Niiden  tekstiin  myös  luotetaan 
eniten  (Mikkonen  M.  ym.,  julkaisematon  tutkimus). 
Kyse  ei  ole  terveyden  tai  talouden  kannalta 
vähäpätöisestä  asiasta:  lääkkeen  näköisiä  luon¬ 
taistuotteita  käyttää  jo  lähes  joka  toinen  suomalai¬ 
nen  (Airaksinen  M.  ym.,  julkaisematon  tutkimus), 
ja  käyttö  lisääntyy  edelleen  (5).  Vuonna  1990  yli 
20-vuotiaat  suomalaiset  kuluttivat  luontaistuottei¬ 
siin  rahasumman,  joka  oli  suuruudeltaan  62%  kä¬ 
sikauppalääkkeisiin  käytetystä  rahasummasta 
(6,7). 

Keskivertokuluttaja  ei  osaa  suodattaa  luon- 
nonlääkinnän  mainostekstejä.  Hän  ei  tunne  koke¬ 
muksen  hyväksi  osoittamaa  kliinisen  farmakolo¬ 
gian  periaatetta,  jonka  mukaan  jokainen  uusi  hoito 
on  tehoton  ja  vaarallinen,  kunnes  toisin  todiste¬ 
taan.  Lääkelain  suunnitellun  muutoksen  jälkeen 
hänellä  on  yhä  vähemmän  mahdollisuuksia  tietää, 
että  eräiden  lääkkeiden  teho  ja  turvallisuus  on 
jäänyt  todistamatta.  Tiedotusvälineetkään  eivät 
tiedota  luonnonlääkkeistä  ja  vaihtoehtolääkinnän 
liiketoiminnasta  samalla  kriittisellä  valveutunei¬ 
suudella  kuin  lääkekaupasta,  vaikka  varsinaisten 


Terveydenhuoltohenkilöstö  ei 
näytä  tajuavan  miten  hyvin 
yliampuva  mainonta  tehoaa. 
Kuluttajat  kokevat 
luontaistuotealan  kotiinkannetut 
suoramainontalehdet 
tärkeimmäksi  tietolähteeksi 
luontaistuotteista. 


lääkkeiden  rekisteröinti,  käytön  kontrollointi  ja 
mainonnan  valvonta  on  tiukkuudessaan  aivan  eri 
luokkaa  kuin  luonnonlääkkeisiin  sovelletut  toimet. 

Villiä  mainontaa 

Luontaistuoteala  käyttää  mainonnassaan  hyväk¬ 
seen  vakuuttavilta  kuulostavia  lähteitä  niitä  siekai¬ 
lematta  väärin  siteeraten.  Tieteelliseltä  kuulosta¬ 
valla  katteettomalla  argumentoinnilla  lukija  saa¬ 
daan  jopa  tuntemaan  syyllisyyttä  siitä,  että  hän 
turmelee  oman  terveytensä,  jos  ei  pidä  siitä  huolta 
nauttimalla  "sairauksia  ennalta  ehkäiseviä"  (4)  eri¬ 
tyisvalmisteita. 

Mainonnan  vapauden  tuoreeksi  esimerkiksi 
sopii  luontaistuotekaupan  "laihdutuslääkkeiden" 
mainonta.  Asiallisessa  terveysvalistuksessa  on 
varoiteltu  painon  nopean  vaihtelun  ("jojo-ilmiö") 
epäterveellisyydestä;  ilmiö  liittyy  ihmedieettien  ja 
-valmisteiden  avulla  tapahtuvaan  pikalaihduttami- 
seen  ja  painon  nousuun  sen  jälkeen.  Ihmisiä  on 
yritetty  saada  uskomaan,  että  vain  ruokavalion 
pysyvä  järkeistäminen  saa  aikaan  painon  putoa¬ 
miseen  terveydelle  edullisesti.  Nyt  luontaistuottei¬ 
ta  mainostava  ilmaisjakelulehti  Elä  Ja  Nauti  V.äär\- 
tää  viestin  päälaelleen:  ei  enää  jojo-ilmiötä,  kun- 

hän  käyttää  laihdutusvalmistetta  (8)!  Samaa  opet¬ 
taa  asiakaslehti  Luontaistuntija(9)\ “4-6  puristetta 
päivässä. ..eikä  menetetty  paino  palaa  hetkessä, 
kuten  ihmedieettien  jälkeen"! 

Samoin  kääntyy  dosentti  Markku  S.  Niemi¬ 
sen  kriittinen  kirjoitus  (10)  Antisait-luontaistuot- 
teesta  nurinpäin;  koko  sivun  Antisalt-mainos  (11) 
viittaa  ujostelematta  sopiviin  kohtiin  Niemisen  kir¬ 
joitusta  -  tuotteen  käytön  tueksi.  Mainoksessa 
viitataan  myös  muihin  lääketieteen  auktoriteettei¬ 
hin,  aina  British  Medicai  Journalia  myöten  (12), 
näiden  sanomaa  vääristellen.  Ikä  ei  ole  luonnon- 
lääkinnän  indikaatioasettelujen  este:  "Lasten  älyk¬ 
kyyttä  ja  vastustuskykyä  voidaan  lisätä"  (13),  ja 
kofeiinia  sisältävä  guarana  "on  erinomainen  val¬ 
miste  nimenomaan  vanhempien  ihmisten  yleis¬ 
kunnon  kohottajana",  sillä  helpottuu  jopa  sepelval¬ 
timotauti  (14),  impotenssista  puhumattakaan  (15). 
Luontaistuoteteollisuus  tuntuu  suorastaan  tutki¬ 
van,  kuinka  pitkälle  mainonnassa  voidaan  mennä, 
ennen  kuin  viranomainen  puuttuu  asiaan. 

Kuka  mainontaa 
valvoo? 

Luontaistuoteala  on  ilmoittanut  valvovansa  kau¬ 
pallisen  tiedotuksen  tasoa  ja  asiallisuutta  (16,17). 
Tuloksista  päätellen  pukki  on  kaalimaan  vartijana. 
Viranomaisista  lääkelaitos  valvoo  pääasiassa 
lääkkeenomaisia  tuotteita  myyntikanavan  (aptee¬ 
kit,  luontaistuotekaupat,  elintarvikeliikkeet)  ja  sal¬ 
litun  lievän  lääkkeellisen  käyttötarkoituksen  osal¬ 
ta.  Valvonta  koskee  vain  noin  tuhatta  valmistetta. 
Loput  markkinoilla  olevista  noin  3000  erityisval¬ 
misteesta  kuuluvat  elintarvikelain  piiriin  eikä  niillä 
virallisesti  ole  lääkkeellistä  käyttötarkoitusta.  Juuri 
niiden  mainonta  on  kaikkein  hillittömintä.  Lääke¬ 
lain  suunniteltu  muutos  ei  näidenkään  osalta  lu¬ 
paa  parannusta  tilanteeseen. 

Myös  kuluttaja-asiamiestä,  kuluttajan  edun¬ 
valvojaa,  luontaistuotteiden  markkinoinnin  luulisi 


kiinnostavan.  Sekin  on  tyytynyt  seuraamaan  tilan¬ 
netta  rauhallisesti  sivusta.  Tuote,  jota  käytetään 
lääkkeellisesti,  voidaan  nimittäin  tulkita  lääkkeek¬ 
si,  joten  asia  kuuluu  lääkelaitokselle. 

Mitä  pitäisi  tehdä? 

Viime  vuosina  on  -  osaksi  terveydenhuollon  kus- 
tannuskriisin  vuoksi  -  korostettu  itsehoidon  mah¬ 
dollisuuksia.  Itsehoito  ei  saa  olla  epätoivoista  juok¬ 
sua  luonnonlääkemainosten  johdattelemana.  Sen 
pitää  olla  tietoon  perustuvaa  itsenäisyyttä,  joka 
antaa  kykyä  sietää  itsestään  paranevia  vaivoja 
ilman,  että  välittömästi  hakeudutaan  lääkärin  vas¬ 
taanotolle  tai  terveysostoksille. 

Kuluttajia  olisi  valistettava,  ei  pelkästään  käy¬ 
tettävä  hyväksi.  Yleissivistävään  koulutukseen  pi¬ 
täisi  sisällyttää  nykyistä  tavoitteellisemmin  ja  joh¬ 
donmukaisemmin  perustietoa  terveydestä  ja  sai¬ 
rauksista  sekä  niiden  hoidosta.  Kuluttajat  tarvitse¬ 
vat  tietoa  siitä,  mitä  lääkkeillä  voi  tehdä,  jotta  heitä 
ei  voisi  houkutella  ihmelääkemainoksin  vetoamal¬ 
la  kansanomaisiin  uskomuksiin.  Kuluttajien  olisi 
saatava  realistinen  käsitys  terveydenhuollon  kei¬ 
noista  -  terveys  ei  ole  ostettavissa  terveyskaupas¬ 
ta. 


Luontaistuoteaia  otti  varasiähdön.  Tämä  mainos 
julkaistiin  an/ostetussa  tiede-  ja  kuittuuriiehdessä 
toukokuussa. 


f'  SIMILIA  SIMILIBUS  CURENTUR 

Il  HC'MEC 
ijjl';  FAR KiA. c f. 

HOMEOPAATTISIA 

LÄÄKKEITÄ 

Luonnonmukaisia  kosmetiikka-  ja 
luontaistuotteita  (Ei  testattu 
eläimillä) 

Laaja  valikoima  homeopaattista 
kirjallisuutta,  myös  suomeksi 
Uutuuskiria:  Borlar'^- 
homp’^- 

Riittävät  tiedot  antaisivat  potilaille  valmiudet 
suodattaa  mainontaa.  Terveystiedon  tarve  on  suu¬ 
ri,  ja  se  olisi  tyydytettävä  asiallisella  tiedolla.  Luon¬ 
nonlääkkeiden  myyttinen  imago  olisi  romutettava; 
olisi  levitettävä  mm.  tietoa  sivuvaikutuksista  (18, 
1 9,  20,  21 , 22),  vaikutuksista  erilaisissa  sairausti¬ 
loissa  (1 0, 1 2, 23, 24)  ja  riskialttiissa  ryhmissä  (25, 
26,  27)  sen  sijaan,  että  tuotteita  mainostetaan 
täysin  haitattomiksi.  Nyt  tiedontarvetta  tyydyttävät 
lähes  yksinomaan  kaupalliset  esitteet,  joiden  tar¬ 
koituksena  on  myynnin,  ei  kansanterveyden  edis¬ 
täminen. 

Luontaistuotteiden  mainontaan  olisi  saatava 
samat  säännöt  kuin  lääkkeiden  mainontaan,  ja 
luontaistuotealan  valvonnan  viranomaisvastuu 
olisi  selkeästi  määriteltävä.  Kyse  on  ilmiöstä,  jolla 
voi  olla  syvällekäyviä  seurannaisvaikutuksia  mm. 
terveyskasvatuksessa.  Jokainen  lääkäri  voisi 
omassa  työsään  rohkaista  potilaitaan  kertomaan, 
mitä  kaikkia  hoitokeinoja  he  käyttävät.  Tämän  tie¬ 
don  pohjalta  voisi  rakentavasti  yhdessä  pohtia, 
mitä  hoitoa  hän  todella  tarvitsee  ja  mistä  hän 
hyötyy. 

Lääkelain  suunnitellut  muutokset  heijastavat 
keskieurooppalaista  lääkintäperinnettä  ja  erityi¬ 
sesti  saksalaisen  homeopatiateollisuuden  suurta 
vaikutusvaltaa.  Keski-Euroopassa  on  vastaavasti 
myös  valmiuksia  ko.  lääkinnän  valvontaan  (1). 
Rohdoslääkintä,  antroposofisesta  ja  homeopaatti¬ 
sesta  lääkinnästä  puhumattakaan,  on  nykymuo¬ 
dossaan  kulttuurillemme  suurimmalta  osin  vieras¬ 
ta,  uutta  tuontitavaraa,  joka  kuuluu  vaihtoehtolää¬ 
kinnän  laajaan  piiriin.  Koko  vaihtoehtolääkinnästä 
on  nopeasti  kehittynyt  Suomessakin  laaja  elinkei¬ 
no.  Sille  ei  ole  ehtinyt  muodostua  kontrollijärjestel¬ 
miä,  ja  potilasturva  puuttuu  (28).  TIanteen  hallit¬ 
semiseksi  olisi  sovellettava  esimerkiksi  Huxta- 
blen  ehdottamia  toimia,  joihin  kuuluvat  mm.  vaa¬ 
timukset  toksisuustestauksesta  ja  luonnonlääke- 
valmistajien  opillisesta  pätevyydestä  (2).  Huxtable 


myös  ehdottaa,  että  pakkauksiin  pitäisi  saada 
merkintä  siitä,  etteivät  kyseiset  tuotteet  ole  saa¬ 
neet  viranomaisen  hyväksyntää  minkään  sairau¬ 
den  estoon  tai  hoitamiseen. 

Rehelliset  pakkausmerkinnät 
minimivaatimus 

Lääkkenomaisten  tuotteiden  tehon  puuttumisesta 
kertova  pakkausmerkintä  olisi  vähintä,  mitä  myös 
rohdosvalmisteisiin  sekä  antroposofisiin  ja  ho¬ 
meopaattisiin  tuotteisiin  pitäisi  soveltaa.  Miksi  pi¬ 
täisi  luopua  hyväksi  osoittautuneesta,  suomalai¬ 
sessa  lääkinnässä  jo  tutuksi  käyneestä  tavasta 
informoida  kuluttajaa?  EY-direktiivit  eivät  infor¬ 
mointia  estä,  niissähän  vaaditaan  vain  kaupan 
vapautta  yli  rajojen. 

Lääkärikunnalle  olisi  luontevaa  vaatia  potilas¬ 
turvallisuuden  vuoksi  tiukkaa  laadunvalvontaa 
lääkkeiden  rekisteröinnissä:  ehdotetut  muutokset 
väljentävät  lääkkeen  käsitettä  ja  madaltavat  lääk¬ 
keiltä  vaaditun  dokumentaation  tasoa.  Myös  eri¬ 
tyisvalmisteiden  myyntiin  lääkkeinä  olisi  syytä 
puuttua. 

Pahin  mahdollisuus  on,  että  myös  lääketeh¬ 
taat  alkavat  hyödyntää  lääkerekisteröinnin  aukko¬ 
ja.  Onhan  paljon  halvempaa  tehdä  lääkkeitä,  joi¬ 
den  rekisteröimiseksi  ei  vaadita  vuosikausia  kes¬ 
täviä  lll-faasin  hoitotutkimuksia  suurille  potilas¬ 
joukoille.  Tämä  merkitsisi  osittaista  paluuta  talido- 
midikatastrofia  edeltävään  aikaan.  Markkinoille  tu¬ 
lisi  lääkkeitä,  joiden  teho  on  äärimmäisen  kyseen¬ 
alainen.  Jos  teho  puuttuu,  ei  hyötyjen  ja  haittojen 
suhde  voi  olla  potilaalle  edullinen,  vaikka  valmiste 
olisi  kuinka  lempeän  luonnollisesti  elvyttävän  lai¬ 
mea. 

KIRJALLISUUTTA 

1  von  Frohne  D.  Sind  pflanziiche  Arzneimittel  unschäd- 
lich?  Nutzen  ohne  Risiko  -  Oder  Risiko  ohne 
Nutzen?  Deutsche  Apoth  Zeit  1990:130:1861- 
1871. 


18 


Skeptikko  2/93 


2  Huxtable  RJ.  The  harmful  potential  of  herbal  and  olher 

plant  Products.  Drug  Safety  1990;5:126136. 

3  Nurminen  M-L.  Fenkoliveden  käyttö  pikkulasten  ilma¬ 

vaivoissa  ei  ole  perusteltua.  Suom  .  Lääkäril 
1993;48:271. 

4  -  Luontaisalan  Uusia  Tuulia.  Luontaistuotteiden  arvos¬ 

tus  kasvaa.  1 993;nro  1 :2. 

5  Vaskilampi  T,  Vartiainen  E,  Meriläinen  P,  Koskela  K, 

Viinamäki  H,  Mäntyranta  T.  Vaihtoehtolääkin¬ 
nän  tuntemuksen  ja  käytön  muutoksia  -  tuloksia 
kymmenvuotisseurannasta.  Sosiaali- ja  terveys¬ 
ministeriön  julkaisusarja  (painossa),  1993. 

6  Lääkeinformoinnin  ja  -tilastoinnin  yhteistyötoimikun¬ 

ta.  Suomen  lääketilasto  1990.  Kelan  omatarve- 
paino,  Helsinki  1991. 

7  Luontaistuotealan  Keskusliitto  r.y.  Luontaistuoteala 

numeroin  1990. 

8  Elä  ja  Nauti.  Vaivatonta  ja  tehokasta...  Redusanin 

avulla  laihdut  helposti  ja  nopeasti.  1993;nro  1 :5. 

9  Luontaistuntija.  Spirulina-mainos.  1993;9(1):2. 

1 0  Nieminen  MS.  Kaliumvalmisteet  voivat  olla  vaarallisia 

itselääkityksessä.  Suom  Lääkäril  1992;47:3124- 
3125. 

11  UT  -  Luontaisalan  Uusia  Tuulia.  Magnesium  ratkaisee 

-  yhdessä  kaliumin  kanssa.  1993;nro  1;4. 

12  Svvales  JD.  Sait  substitutes  and  potassium  intake  - 

Too  much  potassium  may  be  disastrous  for 
some.  BrMed  J  1991  ;303;1 084-1085. 

13  Luontaistuntija.  Lasten  älykkyyttä  ja  vastustuskykyä 

voidaan  lisätä.  1991;8{5):4. 

14  UT  -  Luontaisalan  Uusia  Tuulia.  Guarana  -  suomalai¬ 

sen  eliksiiri.  1993;nro  1:6. 

15  UT  -  Luontaisalan  Uusia  Tuulia.  Mies!  Ethän  tuota 

pettymystä.  1993;nro  1:7. 

16  Luontaistuotealan  Tukkukauppiaiden  Liitto  r.y.  Luon¬ 

taistuotealan  mainonnan  säännöt.  Painoyhtymä 
Oy,  Loviisa  1987. 

17  Suomalainen  A,  Salven  M.  Onko  luontaislääkkeiden 

valvonta  riittävää?  Suom  Lääkäril 
1990;45:1060-1062. 

1 8  Abebe  W.  Adverse  effects  of  traditional  drug  prepara- 

tions.  J  Ethnopharmacol  1992;36:93-94. 

19  DeSmetPagm,  Keller  K,  Hänsel  R.Chandler  RF.toim. 

Adverse  effects  of  herbal  drugs.  Springer  Vertag, 
Berlin  1992. 


20  Kiviranta  K,  Haahtela  T.  Elävä  ravinto  ja  allergia. 

Suom  Lääkäril  1991;46:3149-3150. 

21  Lennholm  B.  Enkät  om  följder  av  alternativ  medioin 

avslöjar  150  fall  av  skador  och  biverkningar. 
Läkartidningen  1988;85:35-38. 

22  Mäntyranta  T,  Haahtela  T.  Luonnonlääkkeiden  aihe¬ 

uttamat  allergiset  reaktiot.  Duodecim 
1993;109:301-308. 

23  Smith  SJ,  Markandu  ND,  Sagnella  GA,  MacGregor 

GA.  Moderate  potassium  chioride  supplemen- 
tation  in  essential  hypertension:  is  it  additive  to 
moderate  sodium  restriction?  Br  Med  J 
1985;290:110-113. 

24  Mäntyranta  T,  Haahtela  T.  Luonnonlääkkeet  ja  aller¬ 

gia.  Sosiaali-  ja  terveyshallitus.  Raportteja 
64/1992. 

25  Hemminki  E,  Mäntyranta  T,  Malin  M,  Koponen  P.  A 

survey  on  the  use  of  altemative  drugs  during 
pregnancy.  Scand  J  Soc  Med  1991 :1 9:1 99-204. 

26  Saarenpää  M.  Vanhusten  ehkäisevä  itselääkitys.  Pro 

gradu-tutkielma.  Kuopion  yliopisto,  sosiaalifar- 
masian  laitos,  1989. 

27  Tapionmäki  R.  Vanhusten  lääkkeiden  käyttö  ja  siihen 

liittyviä  ongelmia  -  tutkimus  pieksämäkeläisistä 
vanhuksista.  Pro  gradu  -tutkielma.  Kuopion  yli¬ 
opisto,  sosiaalifarmasian  laitos,  1992. 

28  Pekkarinen  T.  Vaihtoehtohoidot  ja  potilasturva.  Suom 

Lääkäril  1991;46:1559-1560. 

Kirjoittajat: 

Marja  Airaksinen,  proviisori,  assistentti,  Kuopion 
yliopisto,  sosiaalifarmasian  laitos 

Veijo  Saano,  dosentti,  kliinisen  farmakologian  eri¬ 
koislääkäri,  yliassistentti,  Kuopion  yliopisto,  far¬ 
makologian  ja  toksikologian  laitos 

(Artikkeli  on  aiemmin  julkaistu  Suomen  lääkärileh- 
dessä  13/93  ss.  1245  -  1247.  Kursivointi  ja  liha¬ 
vointi  Skeptikon  toimituksen) 


Skeptikko  2/93 


19 


KUN 

"PSYYKIKKOA  "  TESTATTIIN 
ITALIAN  TELEVISIOSSA 
Massimo  Polidoro 


Hiljattain  minulle  tafjoutui  mahdollisuus  testata 
yhtä  1970-luvun  kuuluisinta  parailmiötä.  Kaikki¬ 
han  muistamme  televisiossa  esiintyvän  psyykikon 
kyvyn  aiheuttaa  paranormaaleja  ilmiöitä  katsojien 
kodeissa. 

Italian  skeptikkojärjestö  CICAPiin  tutkijana  ja 
skeptisenä  taikurina  minut  kutsuttiin  esiintymään 
suositussa  LIstuttoria-ohjelmassa  Italia  1  -kana¬ 
valle.  Sovin  juontaja  Giuliano  Ferraran  kanssa, 
että  minut  esiteltäisiin  yleisölle  psyykikkona.  To¬ 
distaakseni  kykyni  tein  muutamia  vaikuttavia  sir¬ 
kustemppuja.  Taivutin  ja  mursin  lusikoita,  vaihdoin 
aikaa  toisen  ihmisen  ranteessa  olleesta  kellosta, 
ja  arvasin  näkemättä,  mitä  juontaja  oli  piirtänyt 
paperille.  Sain  myös  reliisinsiemenet  itämään  kä¬ 
sissäni. 

Esiteltyäni  tällä  tavalla  psyykkisiä  kykyjäni 
maaperä  oli  kypsä  odotetulle  ilmiölle.  Kehotin  kat¬ 
sojia  kaivamaan  esille  rikkoutuneita  kelloja  ja  ruo¬ 
kailuvälineitä  ja  asettamaan  ne  televisiovas- 
taanolinten  ääreen.  Kerroin,  että  keskittyessäni 
jotain  tapahtuisi  heidän  kotonaan.  Kellot  saattai¬ 
sivat  lähteä  käymään,  tai  ehkäpä  veitset  ja  lusikat 
suoristuisivat,  tai  sitten  tapahtuisi  jotain  aivan 
muuta. 


Katsojia  pyydettiin  soittamaan  ja  ilmoitta¬ 
maan  mahdollisista  eriskummallisista  tapauksis¬ 
ta.  Kuten  odotinkin,  puhelinlinjat  jumiutuivat.  Vaih- 
teenhoitajille  tulvi  puheluita  kaikkialta  Italiasta.  Va¬ 
jaassa  tunnissa  soittoja  oli  tullut  60,  siis  keskimää¬ 
rin  yksi  minuutissa.  Epäkuntoiset  kellot  olivat  alka¬ 
neet  käydä  uudelleen,  lusikat  olivat  mystisesti 
vääntyneet,  ja  muuta  tavatonta  oli  sattunut.  TV- 
vastaanotin  oli  itsekseen  napsahtanut  kiinni,  lasil¬ 
linen  vettä  oli  alkanut  kuplia  puhuessani,  kellon 
hihna  oli  katkennut,  seinäkellon  heiluri  oli  pudon¬ 
nut  lattialle  ja  hajonnut,  ja  niin  edelleen. 

Suggestion  voimakas  psykologinen  vaikutus 
tuli  näin  taas  todistetuksi.  Kuka  tahansa  pystyy 
vakuuttamaan  ne,  jotka  haluavat  uskoa  normaali¬ 
en  tapahtumien  olevankin  paranormaaleja.  Väite 
on  vain  esitettävä  uskottavassa  yhteydessä. 

Ohjelman  lopussa  luonnollisesti  paljastin 
kepposeni. 

(Skeptica!  inquirer,  talvi  1993,  käännös:  Karia 
Kauko) 

Kirjoittaja  Massimo  Poiidoro  on  italialainen  taikuri 
ja  Italian  skeptikkojärjestö  CiCAP.  in  tutkija 

GRAFOLOGIAA  JA  UFOJA  - 
SKEPSIS  KYSYY 
"ASIANTUNTIJAT"  VASTAAVAT 


Skepsis  järjesti  27.  huhtikuuta  Helsingin  Säätytalolla  grafologiaillan,  johon  alustajaksi 
oli  kutsuttu  Suomen  grafologisen  yhdistyksen  puheenjohtaja  Tero  Asp.  Salintäyteinen 
yleisö  hiosti  grafologia  terävillä  kysymyksillään  parin  tunnin  ajan.  Skeptikko  kertoo, 
vakuuttuiko  yleisö  grafologin  taidoista  paljastaa  ihmisen  salatuimmatkin  heikkoudet 
hänen  käsialansa  perusteella. 

Skepsis-yhdistyksen  puheenjohtaja  Lauri  Gröhn  puolestaan  matkasi  toukokuun 
alussa  Ouluun,  jossa  hän  osallistui  skeptikkojen  edustajana  Tiedekeskus  Tietomaan 
järjestämään  ufo-paneeliin.  Pahaksi  onnekseen  hän  oli  paneeliin  osallistuneista  ainoa, 
joka  tarkasteli  ufoilmiöitä  kriittisesti.  Hänen  raporttinsa  "Ufo-paneeli  Oulun 
Tietomaassa"  (s.  23)  kertoo  selvin  sanoin  suomalaisen  ns.  ufotutkimuksen  tilasta  tällä 
hetkellä,  ja  vähän  venäläisen  ja  yhdysvaltalaisenkin  tutkimuksen. 


Käsiala  kertoo  millainen  olet,  vai 
kertooko? 


Skeptikko 
Marketta  Ollikainen 

Grafologia  on  yksi  harvoja  tieteen  nimissä  mark¬ 
kinoituja  näennäistieteitä,  joissa  saattaa  joidenkin 
kriittisten  arvioiden  mukaan  olla  mukana  myös 
hippunen  tiedon  jyväsiä.  Ei  siis  ihme,  että  Sääty¬ 
talolle  kerääntynyt  runsaslukuinen  joukko  skepti- 
koita  odotti  jännitykseilä  grafoiogi  Tero  Aspin  to¬ 
disteita  käsiaiatutkimuksen  tieteellisestä  pätevyy¬ 
destä. 


Asp  itse  veti  pohjan  kuitenkin  jo  heti  alkajai¬ 
siksi  tieteelliseksi  tarkoitetulta  väittelytilaisuudelta 
tunnustamalla  ettei  hän  itse  ollut  koskaan  missään 
30-vuotisen  urakehityksensä  vaiheessa  kyseen¬ 
alaistanut  mitään  grafoiogiaan  liittyvää.  "Vannou¬ 
tuneet  grafologit  ovat  sitä  mieitä,  että  grafologia  on 
tosi  tiedettä",  hän  vakuutti. 

Kriittiselle  yleisölle  selvisi,  että  grafologia  pe¬ 
rustuu  pääosin  analysoijan  omaan  intuitioon  -  As¬ 
pin  sanoin  "kokemukseen  perustuvaan  oivalluk¬ 
seen",  jonka  pohjana  ovat  lähinnä  1 920-  ja  30-lu- 
vuilla  tehdyt  tilastolliset  laskelmat  ja  käsialataulu- 
kot.  Asp  itse  ei  edes  pitänyt  psykologisiin  testeihin 
perustuvaa  tieteellistä  tutkimusta  käsialantutkijal- 
le  kovin  tarpeellisena.  Hänen  mielestään  kerran 
opittu  tieto  riitti,  kun  käytäntö  kuitenkin  opetti  am¬ 
matin  salat. 

Asp  ei  muutoinkaan  tuntunut  olevan  kovin 
hyvin  perillä  oman  'tieteenalansa'  suurista  nimistä 
ja  viimeisimmistä  tutkimustuloksista.  "Oma  käsi¬ 
tykseni  on,  että  grafologia  oli  valmis  jo  50-  ja 
60-luvuilla",  hän  sanoi. 

Psykologi  Timo  Kaitaro  tiedusteli,  miksi  gra¬ 
fologit  ovat  aina  vierastaneet  psykologisia  tutki¬ 
muksia.  "Tähän  on  luonnollinen  selitys.  Kun  ihmi¬ 
set  ovat  opiskelleet  grafologiaa,  heidän  aikansa 
menee  täysin  analyysipyyntöjen  täyttämiseen", 
Asp  vastasi. 

Näyttöä  vähän 

Keskustelujen  vetäjänä  toiminut  Skepsiksen  pu¬ 
heenjohtaja  Lauri  Gröhn  penäsi  Aspilta  tieteellis¬ 
tä  näyttöä  grafologian  toimivuudesta.  Asp  kiemur- 
teli  ja  vetosi  siihen,  että  grafologia  ei  olisi  elänyt  jo 
3000  vuotta  ja  saanut  jatkuvasti  uusia  kannattajia, 
ellei  se  toimisi.  "Pitäisi  olla  näyttöä  siitä,  että  nämä 
analyysit  ovat  paikkansa  pitämättömiä.  Käytän¬ 
nön  työelämässä  turvaudutaan  jatkuvasti  grafolo¬ 
gin  analyyseihin",  hän  perusteli, 

Asp  kertoi  tekevänsä  käsiala-analyysejä  30 
yritykselle.  Yhden  analyysin  tekeminen  paperilius¬ 
kan  mittaisesta  tekstinäytteestä  kestää  hänen  mu¬ 
kaansa  kahdesta  neljään  tuntiin. 

Mitä  käsiala  paljastaa? 

Asp  vakuutti,  että  taitava  grafologi  pystyy  paljas¬ 
tamaan  käsialan  perusteella  henkilön  luonteen¬ 


piirteet  ja  ominaisuudet.  Käsialasta  pystytään  hä¬ 
nen  mukaansa  lukemaan  muun  muassa  se,  onko 
tulkittava  homo  tai  lesbo,  onko  hän  älykäs  tai 
tyhmä,  kärsiikö  hän  fyysisistä  tai  psyykkisistä  syis¬ 
tä  johtuvasta  depressiosta. 

Asp  antoi  näytteen  grafologin  analyysistä  lu¬ 
kemalla  27-vuotiaan  miehen  käsialasta  erään 
naiskollegansa  tekemän  tulkinnan,  joka  oli  ainakin 
mahdollista  työpaikkaa  hakevalle  melkoisen  kar¬ 
seata  kuultavaa. 

Analyysin  mukaan  tutkittava  oli  tasapainoton. 
Häntä  johti  hallitsematon  emotionaalisuus  ja  hän 
oli  reaktioiltaan  arvaamaton.  Hänen  älyllisiä  toi¬ 
mintojaan  leimasi  egoismi,  joka  sulki  tosiasiat  ajat¬ 
telun  ulkopuolelle.  Kirjoittajan  mielikuvitus  ilmeni 
epärealistisena  fantasiointina.  Hänen  ajattelunsa 
oli  epäloogista  ja  sekavaa.  Hän  pyrki  saavutta¬ 
maan  materiaalisia  arvoja  oveluuden  tai  epärehel¬ 
lisyyden  avulla.  Tutkittavan  energia  suuntautui 
muuhun  kuin  työntekoon,  vaikka  hän  joskus  pys¬ 
tyikin  analyysin  mukaan  ponnistamaan  voimiaan 
väliaikaisesti  myös  tarmokkaaseen  toimintaan. 

Aspia  pyydettiin  tekemään  analyysi  viidestä 
käsialanäytteestä,  joista  neljä  oli  yhdistyksen  hal¬ 
lituksen  jäsenten  kirjoittamaa  ja  yksi  tuntematto¬ 
man.  Ehkä  yleisön  kriittisyyden  tietäen  ja  kohteli¬ 
aisuudesta  järjestäjiä  kohtaan  Aspin  arviot  halli¬ 
tusten  jäsenten  persoonallisuuksista  olivat  huo¬ 
mattavasti  myönteisemmät  kuin  esimerkkitapauk¬ 
sessa.  Myös  viidennen  henkilön  persoonallisuus- 
analyysi  oli  varsin  ympäripyöreä,  vaikka  myöhem¬ 
min  paljastuikin,  että  kysymyksessä  oli  rikoksiin 
syyllistynyt  ammattihuijari. 

Aspille  annettiin  tehtäväksi  yhdistää  kyseis¬ 
ten  henkilöiden  käsialanäytteet  ja  ammatit,  jotka 
kerrottiin  hänelle  etukäteen.  Yhdessä  tapaukses¬ 
sa  neljästä  Asp  osui  oikeaan. 

Kuulijoiden  kriittisistä  kysymyksistä  päätellen 
kovin  vakuuttuneiksi  he  eivät  tulleet  grafologian 
pätevyydestä  kertoa  totuus  ihmisen  persoonalli- 

suudesta.  Monia  huolestutti  lisäksi  Aspin  paljasta¬ 
ma  grafologian  laaja  käyttö  työpaikoilla  ja  työ¬ 
hönotossa.  Asp  vakuutti,  että  yleensä  grafologeilla 
on  korkea  ammattietiikka,  eivätkä  he  tee  ana¬ 
lyysejä  niin  ettei  kyseinen  tutkittava  itse  olisi  siitä 
tietoinen.  Epäselväksi  kuitenkin  jäi,  tuntevatko 
kaikki  näytteiden  antajat  todella  grafologin  ana¬ 
lyysimenetelmät  ja  niiden  luotettavuuden. 


Timo  Kaitaro  epäili,  ettei  ainakaan  hän  itse 
pystyisi  antamaan  yhtä  yksityiskohtaista  kuvausta 
henkilön  persoonallisuudesta  edes  usean  tunnin 
haastattelun  perusteella.  "Jotta  psykologi  voisi  kir¬ 
joittaa  yhtä  detaljoidun  kuvauksen,  se  vaatisi  laa¬ 
jan  persoonallisuuden  tutkimuksen,  joka  sisältäisi 
useita  testejä,  ja  erittäin  pitkän  haastattelun  ana¬ 
lysoinnin",  hän  sanoi. 


Ufopaneeli  Oulun  Tietomaassa 

Lauri  Gröhn 


Matka  paneeliin  alkoi  lupaavasti.  Edelläni  lento¬ 
kentän  suuntaan  ajoi  auto,  jonka  rekisterikilvessä 
luki  UFO.  Ennen  tilaisuuden  alkua  kiersin  Oulun 
Tietomaan  vielä  osittain  keskeneräisen  UFO-näyt- 
telyn,  joka  oli  ufo-uskovaisten  harrastuskerhon  ta¬ 
soa  pahimmillaan.  Alakerran  UFO-kirjastosta  ei 
Ultrien  ja  vastaavien  joukosta  löytynyt  ainoatakaa 
kriittistä  kirjaa,  lehteä  tai  artikkelia. 

Paneelin  avauksessa  Tiedekeskus  Tieto- 
maan  johtaja  Heikki  Kähärä  kertoi,  että  vuonna 
1994  näyttelyyn  lisätään  jatko-osana  paranor¬ 
maalit  ilmiöt  ja  vuonna  1995  mukaan  tulevat  ho¬ 
roskoopit,  kaukoparantaminen  jne.  Skeptikko 
saattoi  vain  miettiä  Oulun  Yliopiston  roolia  Tieto- 
maan  johtokunnassa.  Yleisön  joukossa,  eturivis¬ 
sä,  istui  Rauni-Leena  Luukanen. 

Johdantopuheenvuorossaan  ydinfyysikon  ar¬ 
vovallalla  esiintyvä  maisteri  Stanton  Friedman 
Yhdysvalloista  kertoi  että  älyllisten  olioiden  vierai¬ 
luja  on  ollut  ja  että  näitä  vuosituhannen  merkittä¬ 
vimpiä  tapahtumia  salaillaan.  Venäläinen  kos¬ 
monautti  kenraali  Pavel  Popovits  ehdotteli,  että 
herra  skeptikkojen  puheenjohtaja  tekisi  avaruus¬ 
matkan,  jonka  jälkeen  hänkin  uskoisi  ufoihin. 

Ohjaaja  Juhan  af  Grannin  mukaan  olemme 
valtavien  mullistusten  keskellä.  Harrastuspohjai¬ 


sen  Venäjän  ufotutkimuskeskuksen  johtaja  Vladi¬ 
mir  Azaza  väitteli  upseeriaikoinaan  tohtoriksi  su¬ 
kellusveneiden  kaikuluotaimista.  Hän  kertoi  näyt¬ 
telyssä  mukana  olevasta  laitteesta,  jonka  avulla 
voi  paikantaa  ufojen  laskeutumispaikat  "aika  pit¬ 
källä  etäisyydellä". 

Itse  toin  esille  fysiikassa  tunnetun  pietsosäh- 
köisen  ilmiön  vuosikymmenten  takaisten  Pudas¬ 
järven  ja  äskettäisten  Göteborgin  ufoilmiöiden 
mahdollisena  selityksenä  sekä  unet,  valveunet  ja 
hallusinaatiot  abduktioiden  taustatekijöinä.  Psy¬ 
kologian  apulaisprofessori  Timo  Järvilehto  piti 
uskoa  psykologian  ilmiöihin  ja  paranormaaleihin 
ilmiöihin  samanarvoisina!  Skeptikon  mielestä 
noissa  lähestymistavoissa  on  vissi  ero.  Myöhem¬ 
mässä  yhteydessä  Järvilehto  myös  totesi,  että 
hallusinaatiot  eivät  synny  ihmisen  pään  sisällä. 
Mitähän  muuta  mielenkiintoista  Oulun  Yliopistos¬ 
sa  opetetaan? 

Kuten  arvata  saattaa,  keskustelu  lainehti 
moni-ilmeisenä.  Itse  otin  kyselijän  roolin.  Kysyin 
Azazalta,  millä  edellytyksillä  Venäjän  "ufotutkijat" 
hyväksyvät  havainnon  päteväksi  ja  onko  havain¬ 
tojen  tutkimuksessa  olemassa  jokin  protokolla. 
Selvisi,  että  riittää,  ettei  havaitsija  ole  mielisairas. 
Mitään  protokollaa  ei  ole. 

Kysyin  miten  ufoharrastajat  suhtautuvat  pa- 
ranormaaleihin  ilmiöihin  ufojen  yhteydessä.  Fried¬ 
man  loukkaantui  kysymyksestä  ja  kzaza  taas  kiit¬ 
teli  skeptikkoa,  koska  hänen  mukaansa  yhteydet 
syntyvät  "paranormaalien  kanavien"  kautta.  Popo- 
vits  pääsi  sitten  filosofoimaan,  että  ajatukset  ovat 
aineellisia.  Järvilehto  pääsi  panemaan  parem¬ 
maksi  toteamalla,  että  tieto  ei  välity  aistien  kautta 
ja  että  toisaalta  ihmisten  kommunikaatiokin  on 
eräänlaista  telepaattista  arvailua. 

Azaza  innostui  kertomaan  amerikkalaisen 
ufokokouksen  kuulumisia.  Hän  selitti,  että  selittä¬ 
mättömät  karjansilpomiset  johtuvat  ufo-olentojen 
suorittamista  näytteidenotosta.  Totesin  siihen,  että 
tuossa  on  yksi  vanha  joukkohysterian  muoto  ja 
asialla  ovat  olleet  erilaiset  pikkunakertajat,  jotka 
ovat  käyttäneet  hyväkseen  menehtyneiden  ja 
huonokuntoisten  eläinten  pehmeitä  osia.  Ihmette¬ 
lin  myös,  eivätkö  ufonoidit  tunne  solujen  ja  DNA:n 
merkitystä.  Azaza  kehotti  skeptikkoa  perehty¬ 
mään  asioihin,  joista  esittää  väitteitään. 

Kysyin  myös,  pitäisivätkö  panelistit  hyödyllisi¬ 
nä  “väärennettyjen  ufo-valokuvien  rekisteriä",  jot¬ 
teivät  nuo  kuvat  jatkuvasti  putkahtaisi  lehtiin,  kir¬ 
joihin  ja  filmeihin.  Azaza  totesi,  että  heillä  on  me¬ 
todi  väärennettyjen  kuvien  paljastamiseen  eikä 
rekisteriä  tarvita.  Friedman  tunsi  useita  valokuva- 
väärennöksiä  ja  toivoi  rekisteriä  skeptikoiden  vää¬ 
ristä  väitteistä. 

Ihmettelin  paneelille  näyttelyssä  ollutta  venä¬ 
läistä  sähkökentän  mittauslaitetta,  jota  "kuljete¬ 


taan  yliluonnollisten  kohteiden  ylitse".  Azaza  ei 
ymmärtänyt  kysymystä  ja  sananvaihdon  lopputu¬ 
lokseksi  jäi  olettamus  käännösvirheestä.  Kun 
käytte  Oulussa,  käykääpä  ufotomissa  tarkista¬ 
massa  laitteen  nykyinen  käyttötarkoitus  ja  soitel¬ 
kaa  minulle.  Yleisön  joukosta  toivottiin,  ettei  pa¬ 
neelin  ainoa  skeptikko  puuttuisi  mitättömiin  pik¬ 
kuseikkoihin. 

Kyselin  mitä  edistysaskelia  on  ollut  "ufotutki¬ 
muksen"  piirissä.  Kähärä  totesi  tähän,  että  Tiede¬ 
keskus  Tietomaa  on  tuonut  merkittävän  lisän  ufo- 
keskusteluun  tuomalla  näyttelyn  Ouluun  ja  “anta¬ 
malla  foorumin  vapaalle  keskustelulle  tiedeyh¬ 
teisössä".  Ihmettelin  kovasti  mistä  tiedeyhteisöstä 
oli  kysymys  ja  jos  tarkoitettiin  Oulun  Yliopistoa, 
onko  laitos  imarreltu  kunniasta? 

Äimistelin  myös,  onko  moraalista  levittää  ih¬ 
misille  kuvitelmia  siitä,  etteivät  he  ole  nähneet 
unia,  valveunia  tai  hallusinaatioita,  vaan  että  sen¬ 
sijaan  vieraat  olennot  ovat  siepanneet  heidät  näyt¬ 
teitä  ottaakseen.  Mikä  moraali  on  tuollaisissa  pa¬ 
ranoidisissa  sapluunoissa?  Ja  millä  valtuuksilla 
ufoharrastajat  ovat  ryhtyneet  eräänlaisiksi  psyko¬ 
terapeuteiksi? 

Oulussa  ilmestyvä  sanomalehti  Aa/ei/5 kirjoit¬ 
ti  paneelista  lyhyen  skeptikko-henkisen  jutun.  Sei¬ 
näjoella  ilmestyvä  //kkaXaas  sivun  verran  puppua. 
Pietsosähköstäkin  oli  Ilkan  jutussa  tullut  biosäh- 
köä. 


SKEPSIKSEN  HAASTE: 
10.000  markkaa 

sille,  joka  pystyy  tuottamaan  paranormaalin  ilmiön 
valvotuissa  oloissa. 

VALEHTELIJOIDEN  KLUBI 


Yhdysvaltain  Kansasissa  paikallinen  sanoma¬ 
lehti  Farmer’s  Advocate  julkaisi  23.  huhtikuuta 
1897  seuraavanlaisen  uutisen:  Alexander  Ha¬ 
milton  -niminen  maanviljelijä  oli  neljä  päivää 
aiemmin  katsellut  poikansa  VVallacen  kanssa, 
kuinka  ilmalaiva  oli  laskeutunut  hitaasti  lehmälai- 
tumen  yläpuolella  parinsadan  metrin  päässä  hei¬ 
dän  talostaan. 

Säikähtyneenä  miehet  olivat  juosseet  karja-ai¬ 
taukseen,  missä  he  olivat  huomanneet  vasikan 
tarttuneen  aitaan.  Sen  kaulan  ympärillä  oli  ollut 
jonkinlainen  köysi  tai  kaapeli,  jonka  toinen  pää 
oli  johtanut  sikaarinmuotoiseen  ilmalaivaan.  Ala¬ 
puolella  oli  ollut  matkustajaosasto,  jossa  oli  ollut 
kuusi  kummallisen  näköistä  olentoa,  kaksi  mies¬ 
tä,  kaksi  naista  ja  neljä  lasta.  Olennot  olivat  suun¬ 
nanneet  voimakkaan  valonheittimen  miehiin  ja 
lentäneet  pois  hinaten  vasikan  mukanaan. 

Seuraavana  päivänä  naapurissa  asuva  Lank 
Thomas  oli  löytänyt  pelloltaan  vasikan  nahan. 


jalat  ja  pään.  Hän  oli  tunnistanut  Hamiltonien 
polttomerkin,  mutta  ei  ollut  voinut  ymmärtää  mik¬ 
si  pehmeässä  maassa  ei  ollut  ollut  mitään  jälkiä. 

Vuonna  1965  Jacques  Vallee  esitteli  tarinan 
kirjassaan  Anatomy  of  a  Phenomenon  ja  sen 
jälkeen  se  on  päätynyt  lähes  jokaiseen  ufokir- 
jaan. 

Jutun  kirjoittanut  toimittaja  Ed  F.  Hudson 
paljasti  vanhoilla  päivillään,  22  vuotta  ennen  Val- 
leen  kirjan  ilmestymistä,  keittäneensä  koko  jutun 
kokoon  ystävänsä  Hamiltonin  kanssa,  joka  oli 
perustanut  yhdessä  muiden  paikallisten  kanssa 
Ananias-ri\msen  valehtelijoiden  kerhon.  Miehet 
olivat  kilpailleet  siitä,  kuka  keksisi  mehevimmän 
valheen.  Kerrotaan,  että  kerho  oli  lopettanut  toi¬ 
mintansa  vasikansieppausjutun  jälkeen,  joka  to¬ 
dennäköisesti  olikin  ollut  kerhon  paras  valhe, 
ainakin  se  on  elänyt  jo  lähes  sata  vuotta  ja  put¬ 
kahti  esiin  jopa  Tiedekeskus  Tetomaan  ufo- 
paneelissa.  Skeptikko,  mo 


Seuraava  SKEPTIKKO  ilmestyy  10.  syyskuuta.  Lehteen 
tarkoitettu  aineisto  tulisi  olla  perillä  toimituksessa 
viimeistään  27.  elokuuta. 

Skepsis-yhdistys  ja  lehden  toimitus  toivottavat  kaikille 
lukijoille  hauskaa  kesän  jatkoa  ja  haamuilevia  elokuun 

kuutamoöitä. 

NYT  ENNUSTAMAAN! 


Neuvomme  kuinka  jokainen  skeptikko  pääsee  tekem  ään 
paikkansapitäviä  ennustuksia. 

Kas  näin  se  käy:  aloita  ensimmäisen  sarakkeen  ensimmäisestä 
ruudusta  siirry  sitten  toisen  sarakkeen  mihin  tahansa  ruutuun  ja 
edelleen  kolmannen  ja  neljännen  sarakkeen  mihin  tahansa  ruutuun. 
Palaa  taas  ensimmäisen  sarakkeen  mihin  tahansa  ruutuun  ja  jatka 
samaan  tapaan  sarakkeesta  toiselle,  mihin  ruutuun  hyvänsä. 


Tämän  jakson  alussa 

hyvien  ihmissuhteiden 
ylläpitäminen 

edellyttää 

myönteistä 

suhtautumista 

kanssaihmisiin. 

Tunne-elämäsi 

alueella 

kauan  odottamasi  muutos 

vaatii  lisäksi  vain 

tummaa,  vierasta 
naista. 

Älä  suotta  pelkää,  sillä 

suuriin  elämänmuutoksiin 

varautuminen 

on  tärKeä  seikka 

väitettäessä 

terveitä 

elämäntapoia. 

Työelämässä 

luottaminen  perusteltuihin 
väitteisiin 

haittaa  jälleen  kerran 

kauan  kaipaamasi 
menestystä. 

Sinun  voi  olla  vaikea 
uskoa,  että 

tapahtuneiden  muutosten 
huomioon  ottaminen 

houkuttelee  sinua 
kääntymään  kohti 

syvimpiä  tunteitasi. 

Voit  olla  huoleti,  vaikka 

taloudellisten  tosiasioiden 
väheksyminen 

ei  saata  estää  sinua  kun 

tavoittelet 

turhien  murheiden 

unohtamista. 

Välillä  sinusta  saattaa 
tuntua,  että 

todella  luotettavan  ihmisen 
löytäminen 

voi  vain  kannustaa 
sinua,  mikäli  pyrit  kohti 

alkuperäistä 

elämänhaluasi. 

Näin  ollen 

jonkin  sinua  kauan 
askarruttaneen  asian 

ratkeaminen 

saattaa  vaatia  puoleltasi 

vakavaa  harkintaa. 

On  myös 

odotettavissa,  että 

kokemiesi  paineiden 
vähittäinen  helpottuminen 

vie  sinua  vääjäämättä 
kohti 

suurta  seikkailua. 

Luonnollisesti  jo 
pelkästään 

viisaiden  neuvojen 
noudattaminen 

tekee  mahdottomaksi 
vilpittömästi  hyödyntää 

valoisampaa 

tulevaisuutta 

Laati  Rauni  Kaskinen 

TULEVIA  TAPAHTUMIA 


Rakenna  itse  oma  Skeptikkojen 

maailmankuvasi,  kesäretki 

äiä  o(s)ta  valmista  LAUANTAINA  21 .8.1 993 


Ennakkotieto  syksyllä  järjestettävästä  maailman- 
kuvakurssista: 

Espoon  työväenopiston  Leppävaaran  toimipis¬ 
teessä  (Vanha  maantie  9)  järjestetään  marras¬ 
kuussa  1993  keskustelusarja  aiheesta  USKO, 
TIEDE  ja  EPÄILYS.  Tilaisuudet  järjestetään  maa- 
nantai-iltaisin  kellö  18-20.15. 

Kurssin  ohjelma: 

1.  ilta  1.11. 

Mitä  tiede  on,  entä  pseudotiede?  Tietomme  todel- 
lisuudesta,onko  sitä? 

2.  ilta  8.11. 

Mitä  tietoisuus  on?  Onko  sielu  vain  sielukkailla? 
Nykypsykologian  tila  ja  käsitykset. 

3.  ilta  15.11. 

Millainen  on  kvanttifysiikan  reaalimaailma?  Mitä 
se  energia  oikein  on? 

4.  ilta  22.11 .  Mikä  on  ihme?  Miten  tutkia  paranor¬ 
maaleja  ilmiöitä? 

5.  ilta  29.11.  Mitä  löytyy  ihmisen  tiedostamatto¬ 
masta?  Suggessio  ja  hypnoosi. 

Kurssin  suunnittelu  ja  järjestelyt:  Ilpo  V.  Salmi. 
Puh.  (90)  588  1943  tai  94049-01413  (autopuhe¬ 
lin).  Tarkemmat  tiedot  kurssista  ja  keskustelutilai¬ 
suuksien  alustajat  kerromme  syyskuun  Skepti¬ 
kossa. 


Retki  aloitetaan  kunkin  itsensä  kustantamalla  lou¬ 
naalla  Hvitträskin '!ay\n\o\an  takkahuoneessa  Kirk¬ 
konummella. 

Autottomat  pääsevät  bussin  kyytiin  kello  11.20 
linja-autoaseman  laiturilta  nro  62. 

Uskonnon  is-pseudotieteellisen  Urantia-Knian 
suomennos  on  nousemassa  skeptikoiden  riesaksi 
ja  niissä  merkeissä  lounaalla  alustaa  tekniikan  li¬ 
sensiaatti  Stefan  Tallqvist,  joka  uskoo  kirjan  sisäl¬ 
tävän  suuria  tieteellisiä  totuuksia. 

Kello  1 4.00  olemme  siirtyneet  Metsähovin  radio¬ 
astronomiseen  observatorioon,  jota  esittelee  skep¬ 
tikoille  Esko  Valtaoja.  Säästä  riippuen  retkeä  jat¬ 
ketaan  iltaa  kohden  luonnonhenkien  parissa  tai 
muuten. 

Järjestelyjen  mitoittamiseksi  pyydämme  osallis¬ 
tujia  ilmoittautumaan  yhdistyksen  sihteerille  Veli 
Toukomiehelle,  puhelin  915-584  620  tai  fax  915- 
584  620  viimeistään  1 5.8. 

KESKUSTELUA 


Täsmennyksiä 

kallaveden 

ufojuttuun 

Skeptikko-lehden  numerossa 
16  käsiteltiin  Kallaveden  ufon 
kappaletta.  Käsittely  oli  varsin 
sekavan  tuntuista,  johtuen  ilmei¬ 
sesti  varsin  puutteellisesta  läh¬ 
deaineistosta.  Koska  tunnen  ta¬ 
pauksen  taustoja  hieman  pa¬ 
remmin,  vastaan  muutamiin 
avoimiin  kysymyksiin. 

Skeptikko. mo  kysyi  Ultra-leh- 
den  numerossa  12/77  olleen  ar¬ 
tikkelin  kirjoittajaa.  Kirjoittajia  on 
kaksi,  alkuosa  on  turkulaisen 
Mikko  Toivolan  käsialaa  ja  jäl¬ 
kimmäinen  (analyysi)  osa  Olavi 
Kiviniemen  kirjoittama. 

Teknikko  Mikko  Toivola  on 
ufologian  kannattaja,  jonka  mie¬ 
lestä  ufo-ilmiö  on  lentävien  lau¬ 
tasten  aiheuttama  ja  havaitsijoi¬ 
den  havaintokertomukset  vas¬ 
taavat  absoluuttisesti  tapahtu¬ 
mia.  Insinööri  Olavi  Kiviniemi  on 
tehnyt  diplomityönsä  metallur¬ 
giasta  ja  on  ufotutkimuksissaan 
kriittinen  tutkija. 

Kappaletta  Äbo  Akademiin  ja 
Turun  yliopistoon  kiikuttanut 
henkilö  oli  Toivola. 

Ultrassa  12/77  julkaistu  artik¬ 
keli  on  pääosin  samaa  tekstiä 
mitä  oli  julkaistu  myös  Suomen 
ufotutkijat  ry:n  Neljännes¬ 


vuosiraportissa  4/1977.  Ana¬ 
lyysejä  ja  muita  tutkimustuloksia 
ei  ole  julkaistu  missään  tieteelli¬ 
sessä  julkaisussa. 

Tietokanta 

ufokirjoituksista 

Sitten  toinen  aihe.  Kokoan  tieto¬ 
kantaa  ufoihin,  lentäviin  lauta¬ 
siin,  humanoideihin  ja  outoihin 
valoilmiöihin  liittyvistä  lehtikirjoi¬ 
tuksista.  Toivon,  että  tämän  leh¬ 
den  lukijat  voisivat  auttaa  tässä 
työläässä  hankkeessa.  Paras 
tapa  olisi  lähettää  minulle  valo¬ 
kopiot  artikkeleista,  mutta  tieto¬ 
kantaan  tarvittavat  tiedot  riittä¬ 
vät.  Näitä  tietoja  ovat:  otsikko, 
kirjoittaja,  julkaisu,  vuosikerran 
numero  (volume),  numero,  jul¬ 
kaisun  päivämäärä,  sivunnume- 
rot,  kirjoituksen  tyyppi  (artikkeli, 
uutinen,  kirje  jne.)  ja  tietysti  vii- 
tesanat.  Viitesanat  muodostuvat 
henkilöiden  ja  paikkojen  nimistä, 
tapauksiin  liittyvistä  nimistä, 
asiakokonaisuuksista,  selostuk¬ 
sista  ja  monesta  muusta  asias¬ 
ta.  Annan  tarkempia  tietoja  esim. 
puhelimitse  tai  kirjeitse. 

Vastineeksi  minua  tässä  työs¬ 
sä  avustaneet  saavat  kopion 
(niin  halutessaan)  tietokannasta 
käyttöohjelmineen  jos  liittävät 
3,5"  disketin  ja  postimerkillä  ja 
osoitteella  varustetun  kirje¬ 
kuoren  lehtikirjoitusten  mukaan. 


Mitään  aikataulua  ei  minulla  ole 
ja  työhän  on  jatkuvasti  päivitty- 
vää. 

Kari  A.  Kuura 
Simo  Kaarion  katu  13  B  4 
33720  Tampere 
puh.  (931)  172908 


SELVANAKOILMIO 

ULTRAN 

PALSTOILLA! 

Toukokuussa  1 953  Pohjanmaan 
vakaata  elämänmenoa  järkytti 
Kyllikki  Saaren  murha.  Ultra- 
lehden  numerossa  5/  1993  esi¬ 
tellään  selvänäkemisellä  hankit¬ 
tua  uutta  tietoa  aiheesta.  Mutta 
artikkelin  mullistavin  anti  onkin 
aivan  muu. 

Toimittaja  Tapio  Äyräväinen 
kävi  Kyllikki  Saaren  murhan  ta¬ 
pahtumapaikalla  tunnilleen  40 
vuotta  rikoksen  jälkeen,  myö¬ 
hään  illalla  17.5.  1993.  Muka¬ 
naan  hänellä  oli  selvänäkijä 
Ekku  Mattila,  joka  pahasti  myö¬ 
hässä  antoi  oman  panoksensa 
rikostutkintaan.  Juttu  alkaa  kau¬ 
nokirjallisen  oloisella  kuvauksel¬ 
la  kevätöisestä  metsästä.  Sitten 
pääsee  selvänäkijä  Mattila  ää¬ 
neen.  Paranormaaleilla  kyvyil¬ 
lään  hän  pystyykin  aistimaan 
monenlaista  neljänkymmenen 
vuoden  takaisista  tapahtumista. 

Jutussa  on  vain  eräs  ihmeelli¬ 
syys.  Ultran  numero  5/ 1993  il¬ 
mestyi  ennen  toukokuun  1 7.  päi¬ 
vää.  Miten  ihmeessä  Äyräväi¬ 
nen  saattoi  kirjoittaa  jutun  käyn¬ 
nistään  ja  selvänäkijän  tunte¬ 
muksista  etukäteen? 

Ilkeämielisesti  voisi  sortua  ku¬ 
vittelemaan,  että  kyseessä  on 
pienoinen  totuuden  muuntelu. 
Mattila  ja  Äyräväinen  kävivät  ta¬ 
pahtumapaikalla  jo  aikaisem¬ 
min,  eivät  1 7.  toukokuuta.  Tai  ei¬ 
vät  ehkä  käyneet  lainkaan?  Mut¬ 
ta  tämä  mahdollisuus  on  koko¬ 
naan  poissuljettu,  sillä  Ultran 
päätoimittaja  Tapani  Kuningas  il¬ 
moitti  taonnoissa  TV  2;n  Täysi¬ 
kuu-ohjelmassa  hyväksyvänsä 
lehteensä  vain  varmennettua 
tietoa. 

On  vain  yksi  selitys.  Toimit¬ 
taja  Äyräväinen  on  selvänäkijä. 
Hän  pystyi  etukäteen  tietämään, 
mitä  tuona  iltana  tapahtuisi,  ja 
mitä  Mattila  kertoisi. 

Karlo  Kauko 


KIRJAT 


Totuus  jää 
tuntematto¬ 
maksi 

Tuntematon  totuus.  Uutta  valoa 
historian  arvoituksiin. 

Valitut  Palat  1992 

Valitut  Palat  julkaisee  ahkerasti 
suuria,  ulkonaisesti  huoliteltuja, 
runsaasti  kuvitettuja  448-sivui- 
sen  "Tuntemattoman  totuuden” 
kaltaisia  teoksia,  joita  ei  aina  oi¬ 
kein  ilkeäisi  kutsua  tietokirjoiksi. 

"Tämän  kirjan  tosikertomuk¬ 
sissa  yhtyvät  uusin  tieto  ja  mu¬ 
kaansa  tempaava  kerronta",  lu¬ 
paa  esipuhe.  Kiqan  alaotsikko¬ 
kin  on  "Uutta  valoa  historian  ar¬ 
voituksiin",  mutta  uuden  valon 
sijasta  tarjoillaan  kovin  monessa 
tapauksessa  uudelleen  vanhoja 
taruja.  Paljoa  ei  voi  odottaakaan 
lyhyiltä  kuvalehtitasoisilta  jutuil¬ 
ta,  joiden  kirjoittajia  ei  yksilöidä. 
Alkuperäisteoksen  (Great  Mys- 
teries  of  the  Past,  1992)  toimi¬ 
tuskunnassa  on  27  nimeä. 

Luotettavuudeltaan  kovin 
vaihtelevaa  sirpaletietoa  tarjoa¬ 
vat  91  lukua  on  ryhmitelty  seu¬ 
raavasti;  Jäljettömiin  kadonnei¬ 
ta,  Selvittämättömiä  kuoleman¬ 
tapauksia,  Arvoituksellisia  hen¬ 
kilöitä,  Syyllinen  vai  syytön?  Tot¬ 
ta  ja  tarua.  Avoimia  kysymyksiä 


ja  Kohtalokkaita  virheitä.  Useim¬ 
mat  luvut  käsittelevät  jo  aiemmin 
loputtomiin  jauhettuja  aiheita  ku¬ 
ten  tsaariperheen  kohtaloa,  Mo¬ 
zartin  kuolinsyytä,  Kennedyn 
murhaa,  Custerin  viimeistä  tais¬ 
telua  ja  Titanicia  tai  sitten  mität¬ 
tömiä  arvoituksia.  Vain  sukutut¬ 
kijaa  voi  kiihdyttää,  oliko  Italian 
kuningas  Viktor  Emmanuel  II 
kauppiaan  äpärä. 

Skeptikkojen  alaan  kuuluvia 
lukujakin  on  Draculasta  ja  Ras- 
putinista  Nostradam  ukseen. 
Ikävintä  on,  että  kansa  saa  yli¬ 
malkaiset  tietonsa  juuri  tällaisis¬ 
ta  pinnallisesti  luotettavilta  vai¬ 
kuttavista  teoksista. 

Tavallistakin  heikompi  on  luku 
"Nostradamus  -  profeetta  vai 
huijari".  Kuvat  pois  lukien  tekstiä 
on  vajaat  kaksi  sivua.  Otsikon 
I  lupaamaa  huijarivaihtoehtoa  ei 
j  tarjota  kuin  puolen  lauseen  ver- 
I  ran.  Loppu  on  tuttua  tarustoa 
;  paikalleen  osuneista  ennustuk¬ 
sista. 

Aivan  perustiedotkin  voivat 
olla  päin  seiniä.  "Kaiken  kaikki¬ 
aan  hän  julkaisi  vuoteen  1557 
mennessä  2000  ennustusta." 
Tarkoitettaneen  nelisäkeitä,  joita 
hän  julkaisi  Centuries-kokoel- 
missa  942.  Almanakoista  vas¬ 
taavia  on  säilynyt  141 ,  yhteensä 
siis  vajaat  1100.  Erilaisia  ennus- 
I  tuksia  näistä  on  kyllä  vuosisato¬ 
jen  mittaan  kehitelty  kym¬ 
meniätuhansia. 

KÄÄNNÄ 

Tietysti  toistetaan  kuuden 
vuoden  kuluttua  ajankohtainen 
povaus:  "Vuonna  1999,  seitse¬ 
mäntenä  kuukautena  tulee  tai¬ 
vaalta  suuri  ja  kauhistava  kunin¬ 
gas...  Ennen  hänen  tuloaan  ja 
hänen  tulonsa  jälkeen  sota  rie¬ 
huu  täyttä  vauhtia."  Kirja  kom¬ 
mentoi:  "Ne,  joita  pelottaa,  voi¬ 
vat  lohduttautua  sillä,  että  moni 
Nostradamuksen  ennustus  on 
tulkittu  väärin."  Jos  siis  näinkin 
selkeä  ennustus  menee  pieleen, 
vika  ei  ole  profeetan  vaan  tulkit¬ 
sijoiden. 

Monissa  luvuissa  kumotaan 
taruja,  jotka  on  kumottu  moneen 
kertaan  jo  aiemmin,  jopa  vuosi¬ 
satoja  sitten.  Niinpä  luku  "Pääsi¬ 
kö  nainen  paavinistuimelle?" 
kaataa  tarun  800-luvulla  hallin¬ 
neesta  naispaavista  ja  saman 
tien  reikätuolista,  jonka  avulla 
uuden  paavin  sukupuoli  muka 
sen  jälkeen  varmistettiin.  Äsket¬ 
täin  luin  väitteen,  että  kyseinen 
tarkastus  on  vieläkin  käytössä. 
Sisällysluettelossa  luvun  ku¬ 
vaus  on  ristiriidassa  sen  todelli¬ 
sen  sisällön  kanssa.  "Keskiajalla 
naiset  hallitsivat  paavin  hovia,  ja 
yksi  nainen  saattoi  jopa  toimia 
paavina." 

Tarina  Hitlerin  väärennetyistä 
päiväkirjoista  osoittaa,  miten 
helposti  karkeakin  petos  menee 
läpi  yleisölehdistössä.  Julkaisi¬ 
han  meilläkin  Suomen  Kuvalehti 
otteita  kyseisistä  päiväkirjoista. 
Kirja  voi  olla  hyödyksi,  jos  se 


houkuttelee  etsimään  perusteel¬ 
lisempia  tietoja  muualta.  Yksin¬ 
omaisena  lähteenä  sitä  ei  voi 
suositella. 

Kalevi  Kuitunen 


Heikkoa  kritiikkiä 
jälleen¬ 
syntymisopista 

Mark  C.  Albrecht:  Jälleensynty¬ 
minen  vai  ruumiin  ylösnouse¬ 
mus?  Perussanoma  oy  1990. 
158  s. 

Niin  huonosti  ovat  asiat,  että 
Mark  C.  Albrechtin  "Jälleen¬ 
syntyminen  vai  ruumiin  ylös¬ 
nousemus?"  on  tietääkseni  ai¬ 
noa  jälleensyntymisoppia  vas¬ 
tustava  suomenkielinen  kirja. 
Tätä  muotioppia  on  kyllä  satun¬ 
naisesti  arvosteltu  monessakin 
kirjassa,  mutta  pelkästään  sille 
omistautunutta  kriittistä,  kunnon 
teosta  meillä  ei  ole,  ei  Albrechtin 
yrityksen  jälkeenkään.  Jälleen¬ 
syntymisoppia  puolustavia  ja 
mainostavia  kirjoja  taas  on  jul¬ 
kaistu  tuhottomasti  vuosisadan 
vaihteesta  lähtien.  Alkuun  asial¬ 
la  olivat  teosofit,  nyttemmin  hei¬ 
hin  ovat  liittyneet  suurkustanta- 
jammekin. 

Ei  siis  ihme,  jos  eräiden  arvi¬ 
oiden  mukaan  neljäsosa  kan¬ 
sasta  uskoo  jälleensyntymään, 
kun  sen  arvostelua  tapaa  tuskin 


mistään.  Albrechtin  kirjakin  osui 
käsiini  vain  sattumalta  kirpputo¬ 
rilta.  En  ole  nähnyt  siitä  ainutta¬ 
kaan  ilmoitusta  saati  arvostelua, 
en  yhtään  kappaletta  suurissa 
kirjakaupoissa.  Se  on  näet  pie¬ 
nen  uskonnollisen  kustanta¬ 
mon,  nimilehden  mukaan  "Opis¬ 
kelija-  ja  Koululaislähetyksen 
julkaisu". 

Kirjoittaja  on  amerikkalainen 
fundamentalistiteologi.  Käsitte¬ 
lytapa  on  yhtä  tunneperäinen 
kuin  jälleensyntymään  uskovilla, 
ja  uskovainenhan  Albrecht  on. 
Hän  ei  vastusta  jälleensyntymis¬ 
tä  sillä  perusteella,  että  sen  tuek¬ 
si  esitetyt  väitteet  ovat  perättö¬ 
miä,  vaan  siksi  ettei  oppia  ole 
Raamatussa.  Jos  olisi  ja  -  kuten 
jälleensyntymispropaganda  val¬ 
heellisesti  väittääkin  -  Albrecht 
siis  uskoisi  myös. 

Vaikutelmaa  eivät  paranna  lu¬ 
kuisat  kirjoitusvirheet.  Lopussa 
on  lähdeluettelon  sijasta  1 0  koh¬ 
dan  luettelo  siitä,  miten  gnosti- 
lais-panteistinen  maailmankuva 
eroaa  kristillisestä.  Kirja  tosin  on 
parempi  kuin  useat  jälleensynty¬ 
mistä  puolustavat.  Suomen 
oloissa  vaikkapa  Oskar  Repo¬ 
sen  sepustukset. 

Useimmat  jälleensyntymis¬ 
opin  kannattajien  väitteet  olisi 
hyvin  helppo  kumota.  Muistot 
entisistä  elämistä  ovat  tutkimuk¬ 
sissa  säännöllisesti  osoittautu¬ 
neet  perättömiksi,  kuvitelluiksi 
tai  tunnetuista  lähteistä  laina- 

tuiksi,  vaikka  yleisökirjoissa  us¬ 
kotellaan  päinvastaista.  Näitä 
tapauksia  Albrechtin  olisi  pitänyt 
ruotia,  mutta  se  on  jäänyt  kirjas¬ 
sa  vähälle. 

Jälleensyntymisopin  historial¬ 
linen  osuus  on  niukka  ja  ylimal¬ 
kainen.  Kirjan  paras  luku  on  kui¬ 
tenkin  "Raamatun  ja  alkukirkon 
suhde  jälleensyntymiseen". 
Kristinuskon  kanta  on  todellakin 
aina  ollut  täysin  kielteinen.  Vain 
eräissä  pienissä  gnostilaisissa 
lahkoissa  on  ajateltu  toisin.  Täs¬ 
säkin  Albrecht  olisi  voinut  yksilöi¬ 
dä  lähteensä  tarkemmin,  mutta 
puute  ei  ole  vaarallinen,  kun  itse 
asia  on  oikein.  Jälleensynty¬ 
misopin  kannattajiksihan  on  väi¬ 
tetty  monia  kirkkoisiä,  jotka  to¬ 
dellisuudessa  ovat  kiivaasti  tuo¬ 
minneet  sen.  Tutkin  itse  aikoi¬ 
naan  kirkkoisien  teksteistä  ky¬ 
seisiä  kohtia  ja  ihmettelin  jäl- 
leensyntymispropagandistien 
julkeutta  kääntää  niiden  merki¬ 
tys  päinvastaiseksi. 

Kirkkoisien  mielipiteet  eivät 
kuitenkaan  ole  todisteita  puo¬ 
leen  tai  toiseen.  Ratkaisevaa  on 
analysoida  niitä  oletettujen 
aiempien  elämien  "muistoja", 
joita  ilmenee  spontaanisti  tai 
hypnoosisuggestiosta.  Alan  tut¬ 
kijoista  Albrecht  esittelee  tar¬ 
kemmin  vain  Iän  Stevensonin 
ja  Helen  VVambachin,  jos  nyt 


jälkimmäistä  spiritismiin  vajon¬ 
nutta  hypnoterapeuttia  voi  edes 
tutkijaksi  kutsua.  Stevensonin 
tutkimuksiinkin  tiedeyhteisö  on 
kohdistanut  paljon  kritiikkiä,  joka 
yllättäen  on  Albrechtille  tunte¬ 
matonta.  Hän  luulee,  ettei  yksi¬ 
kään  Stevensonin  kollega  "ole 
moittinut  hänen  tieteellistä  meto¬ 
diaan  virheelliseksi”.  Moitteita 
on  tullut  mm.  Intiasta,  jossa  pai¬ 
kallisia  kieliä  osaamaton  Ste- 
venson  on  ollut  täysin  sielunva¬ 
ellusta  selviönä  pitävien  avusta¬ 
jiensa  armoilla. 

Muistikuvia  menneistä  elä¬ 
mistä  on  tulkittu  eri  tavoin.  Luon¬ 
nolliset  selitykset  Albrecht  ohit¬ 
taa  kovin  nopeasti  kolmella  si¬ 
vulla.  Näillä  on  siis  kirjan  paina¬ 
vin  anti.  Albrecht  lainaa  mm.  pro¬ 
fessori  Ernest  Hildegardia. 
"Transsitilassa  koetut  niin  sano¬ 
tut  uudet  persoonallisuudet  eivät 
ole  harvinaisia  ja  niitä  on  helppo 
saada  aikaan.  Poikkeuksetta  ne 
liittyvät  jo  kauan  sitten  unohdet¬ 
tuihin  muistikuviin,  eikä  yksi¬ 
kään,  joka  väittää  jotakin  muuta, 
perusta  väitteitään  tieteelliseen 
harkintaan."  Jopa  Helen  Wam- 
bach  on  valoisana  hetkenään 
pohtinut:  "Eikö  alitajuntamme 
pystyisi  nykyisen  elämämme 
katkelmallisista  palasista  luo¬ 
maan  mielikuvia  edellisistä  elä¬ 


mistämme  samalla  tavalla  kun 
se  synnyttää  unemme?" 

Albrecht  liukuu  kuitenkin  pa- 
ranormaaleihin  ja  spiritistisiin 
selityksiin.  Hänen  maailmanku¬ 
vassaan  kyseiset  muistikuvat 
ovat  usein  pahojen  henkien  tuot¬ 
tamia  ja  siis  saatanallista  petos¬ 
ta.  Mitä  pitemmälle  kirja  etenee 
sen  enemmän  se  muistuttaa 
hengellistä  käännytyskirjaa  ja  si¬ 
sältää  esimerkiksi  spekulaatioita 
elämästä  taivaassa.  Alaluku 
"Saatanan  viimeinen  taisto"  esit¬ 
telee  sielunvihollisen  asiamiehi¬ 
nä  mm.  Elisabeth  Kiibler-Ros- 
sin  ja  Raymond  Moodin,  joiden 
kirjat  "kuolemanjälkeisistä  koke¬ 
muksista"  tuomitaan  vain  teolo¬ 
gisin  perustein.  Tieteellisiäkin 
olisi  mutta  Albrechtille  riittää  että 
"hengellinen  eksytys  on  merkki¬ 
nä  lopun  alkamisesta".  Talle  ta¬ 
solle  jäävä  kritiikki  on  asialleen 
vain  vahingoksi  eikä  tavoita  us- 
kovaisistakaan  kuin  hyvin  sup¬ 
pean  joukon. 

Kirkon  ja  skeptikkojen  yhtei¬ 
nen  etu  olisi,  että  jälleensynty¬ 
misopista  saataisiin  viimein 
edes  yksi  kunnollinen,  kriittinen 
teos. 

Kalevi  Kuitunen 

Kirjoittaja  on  vapaa  toimittaja  ja 
bibliofiili 


Skeptikko  2/93 


31 


SUMMARY 

Is  the  ESP  finally  proved? 

Ed i toria!  by  Hannu  Karttunen 
The  research  of  parapsycholo- 
gy,  thanks  to  researcher  Charles 
Honorton  and  his  ganzfeld-tests, 
has  reached  a  more  Scientific 
level.  The  parapsychologists 
and  the  sceptics  have  been  able 
to  approach  each  other  and  ag- 
ree  on  mutual  rutes  of  the  game. 
Is  it  time  for  the  sceptics  to  give 
up?  Not  at  ali.  If  a  new  phenome- 
non  has  really  been  found,  it  has 
to  be  eagerly  studied.  Afterall,  it 
is  due  to  the  sceptics  that  the 
experimental  arrangements 
have  become  more  Scientific 
and  the  resuits  therefore  cannot 
be  disregarded  by  referring  to 
carelessness  or  cheating. 

Nostradamus  and  his  inter- 
preters  by  Karta  Kauko 
Thousands  of  books  have  been 
written  of  the  prophecies  by  the 
frenchman  Michel  de  Nostrada- 
me  (Nostradamus).  Each  of  his 
interpreters  has  explained 
events  by  combining  verses 
from  his  book  "Centuries"  with 
the  events  between  the  1500’s 
and  the  writers  own  age.  How- 
ever,  they  have  not  succeeded 
very  well  in  this.  The  prophecies 
have  occasionally  hit  the  mark, 
especially  when  there  has  not 
been  too  specific  details,  a  lot 


more  often  they  have  tumed  out 
badiy. 

S.  Albert  Kivinen:  Even  the 
non-existent  phenomena  can 
be  studied  by  Marketta  Ollikai¬ 
nen 

The  chairman  of  the  Scientific 
advisory  board  of  Skepsis  and 
the  senior  lectureron  philosophy 
in  the  university  of  Helsinki,  S. 
Albert  Kivinen,  is  one  of  the  few 
pioneers  of  the  Finnish  ciitical 
parapsychological  research.  On 
his  opinion,  the  paranormal  phe- 
nomenon  can  be  studied  alt- 
hough  there  could  not  be  Scien¬ 
tific  evidence  of  them.  On  the 
other  hand,  he  thinks,  it  is  a  Pa¬ 
radox  that  the  sceptics  have  to 
prove  wrong  aiso  the  obvious 
claims  of  the  people  who  believe 
in  parapsychology  noncritically, 
although  the  duty  to  prove 
should  be  on  those  who  make 
the  claims.  But  as  he  says  in  an 
interview:  “The  funny  part  is,  that 
even  the  non-existence  can  be 
studied". 

Charles  Honorton’s  Legacy  to 
Parapsychology  by  Susan 
Biackmore 

(in  Skepticai  Inquirer,  spring 
1993) 

Charles  Honorton  was  one  of 
parapsychology’s  foremost  re- 
searchers.  He  died  November  4, 


1992  of  a  heart  attack  at  his 
home  in  Edinburgh,  leaving  the 
small  World  of  parapsychology  in 
shock.  Because  of  the  unique 
importance  of  his  work,  his 
death  was  a  blow  to  parap¬ 
sychology  and  he  will  be  greatly 
missed. 

Medicines  and  homeopathical 
Products  -  a  bad  mixup  and 
gets  even  worse  by  Maija  Ai¬ 
raksinen  and  Veijo  Saana 
The  homeopathical  and  other  al- 
temative  products  will  become 
medicines  aIso  officially,  when 
the  Finnish  Parliament  will  deci- 
de  on  the  new  medical  law  this 
autumn.  The  products  in  questi- 
on  will  not  be  required  the  same 
guarantees  on  safety  and  treat- 
ment  as  the  proper  medicines. 
This  is  disquieting,  because  this 
altemative  medicine  industry  al- 
ready  uses  the  loopholes  in  the 
proposed  new  law  for  its  own 
good  by  advertising  their  pro¬ 
ducts  as  equal  to  the  scientifical- 
ly  tested  medicines.  The  mythic 
image  of  the  homeopathical  pro¬ 
ducts  should  be  broken:  Infor¬ 
mation  about  the  side  effects, 
effects  on  different  States  of  ill- 
ness  and  in  the  risk  groups 
should  be  spread  instead  of  ad¬ 
vertising  the  products  as  totally 
harmless. 

JÄSENEKSI! 


JÄSENANOMUS 


Jos  halua  liittyä  Skepsik¬ 
sen  jäseneksi,  lähetä 
oheinen  lomake  tai  sen 
kopio  täytettynä  Skepsik¬ 
sen  sihteerille  osoitteella 
Veli  Toukomies,  Rintama- 
miehentie  15,  01600 

PORVOO. 

Yhdistyksen  jäsen¬ 
maksu  (sisältää  Skeptik- 
ko-lehden  tilauksen)  on  75 
mk  (alle  20-vuotiaille  30 
mk),  jonka  voit  maksaa 
yhdistuksen  tilille  : 


Nimi _ 

Ammatti  ja  oppiarvo 

Lähiosoite _ 

Postitoimipaikka 

Puhelin _ 

Työpaikka _ 

Työpaikan  lähiosoite 
Postitoimipaikka 
Puhelin _ 


Kokemus  Skepsiksen  toimialaan  liittyvistä  asioista,  mahdollisesti 
aihetta  sivuavat  julkaisut,  jäsenyys  muissa  tieteellisissä  yhdistyk¬ 
sissä,  erityiset  mielenkiinnon  kohteet  (käytä  tan/ittaessa  erillistä 

Voit  myös  tilata  Skep- 
tikko-lehden  liittymättä  jä¬ 
seneksi.  Tilausmaksu  on 
sama  75  mk/vuosi.  Käytä 
tilauslomakkeena  jäsen- 
anomusta  ja  ilmoita  vain 
nimesi  ja  osoitteesi  ja  mer¬ 
kitse  lomakkeeseen,  ettet 
halua  liittyä  jäseneksi. 


Hyväksyn  Skepsis-yhdistyksen  säännöissä  määritellyn  tarkoituksen 
ja  toimintaperiaatteet  (ks.  takakansi)  ja  haluan  liittyä  yhdistyksen 

Skepsis  on  1987  perustettu  suomalaisten  skeptikkojen  yhdistys.  Skepsiksen  toimintaperiaatteet  ovat 
samantapaiset  kuin  yhdysvaltalaisen  CSICOPin  (Committee  for  the  Scientific  Investigation  of  Claims 
of  the  Paranormal),  mutta  se  toimii  täysin  itsenäisesti  vaikkakin  yhteistyössä  CSICOPin  ja  muiden 
vastaavien  järjestöjen  kanssa. 

Yhdistyksen  säännöissä  mainitaan  Skepsiksen  tarkoituksesta  ja  periaatteista  seuraavaa: 
Yhdistyksen  tarkoitus  on: 

—  Edistää  paranormaaleja  ilmiöitä  koskevien  väitteiden  objektiivista  ja  puolueetonta  tieteellistä 
tutkimusta  ottamatta  näiden  väitteiden  paikkansapitävyyteen  kantaa  apriorisin,  tutkimusta  edel¬ 
tävin  perustein. 

—  Ylläpitää  tällaisesta  tutkimuksesta  kiinnostuneiden  ihmisten  verkostoa  sekä  pitää  yhteyttä  vas¬ 
taavanlaisiin  yhteisöihin  kotimaassa  ja  ulkomailla. 

—  Julkaista  paranormaaleja  ilmiöitä  koskevia  väitteitä  tutkivia  artikkeleja  ja  kirjoja  sekä  laatia 
tällaisia  väitteitä  sisältävien  julkaisujen  bibliografioita. 

—  Järjestää  alaan  liittyviä  kokouksia  ja  konferensseja  sekä  harjoittaa  valistus-  ja  tiedotustoimintaa. 

